open-index/open-wikipedia-markdown huggingface dataset:
സൂട്ടോപ്യ

2016 -ൽ പുറത്തിറങ്ങിയ ഒരു അമേരിക്കൻ 3ഡി ആനിമേഷൻ ചിത്രമാണ് **സൂട്ടോപ്യ (''Zootopia)**''. വാൾട്ട് ഡിസ്നി അനിമേഷൻ സ്‌റ്റുഡിയോ നിർമ്മിച്ച ഈ ചിത്രം വിതരണം ചെയ്തത് വാൾട്ട് ഡിസ്നി പിക്ചർസ് ആണ്. വാൾട്ട് ഡിസ്നി ആനിമേഷൻ ക്ലാസ്സിക് പരമ്പരയിലെ 55ാം ചിത്രമാണ് ഇത്. ബൈറോൺ ഹോവർഡും റിച് മൂറും സംവിധാനം ചെയ്ത ചിത്രത്തിൽ ജിന്നിഫെർ ഗുഡ്‌വിൻ, ജേസൺ ബേറ്റ്മാൻ, ഇദ്രിസ് എൽബ, ജെന്നി സ്ലേറ്റ്, നേറ്റ് ടൊറൻസ്, ടോമി ചോങ്ങ്, ജെ.കെ. സിമ്മൺസ്, ഷക്കീര തുടങ്ങിയവർ ശബ്ദം നൽകി. ഒരു മുയൽ പോലീസ് ഓഫീസറും തട്ടിപ്പുകാരനായ ഒരു കുറുക്കനും ചേരുന്ന ഒരു അസാധാരണ കൂട്ടുകെട്ട് മെട്രൊ നഗരത്തിലെ അനേകം തിരോധാനങ്ങൾക്ക് പിന്നിലെ രഹസ്യം കണ്ടുപിടിക്കുന്നതാണ് ചിത്രത്തിന്റെ ഇതിവൃത്തം. 

ഫെബ്രുവരി 17, 2016 -ൽ എൽ കപ്പിത്താൻ തീയറ്ററിൽ ആദ്യമായി പ്രദർശിപ്പിച്ച ചിത്രം തുടർന്ന് മാർച്ച് 4, 2016 -ന് പൂർണമായും റിലീസ് ചെയ്തു. മികച്ച നിരൂപകപ്രസംശ നേടിയ ചിത്രത്തിന്റെ, അനിമേഷൻ, ഡബ്ബിങ്, തിരക്കഥ എന്നിവ പ്രകീർത്തിക്കപ്പെട്ടു. ചിത്രത്തിന്റെ കാതൽ ആയ മുൻവിധി എന്ന ആശയം തികച്ചും കാലോചിതമായ കാര്യമെന്ന് നിരൂപകർ ചൂണ്ടിക്കാട്ടി. ബോക്സ് ഓഫീസിൽ തകർപ്പൻ പ്രകടനം കാഴ്ചവെച്ച ചിത്രം ലോകമെമ്പാടുമായി ഒരു ബില്യൺ ഡോളർ വരുമാനം നേടി 2016-ൽ ഏറ്റവും വരുമാനം നേടുന്ന രണ്ടാമത്തെതും എക്കാലത്തെയും 25 മത് ചിത്രവുമായി. മികച്ച ആനിമേഷൻ ചലച്ചിത്രത്തിനുള്ള അക്കാദമി അവാർഡ്, ഗോൾഡൻ ഗ്ലോബ് അവാർഡ്, ആനി അവാർഡ് എന്നിവ സൂട്ടോപ്യ നേടി.

## അവലംബം

വർഗ്ഗം:ആനിമേറ്റെഡ് ചലച്ചിത്രങ്ങൾ
വർഗ്ഗം:ത്രിമാന ചലച്ചിത്രങ്ങൾ
വർഗ്ഗം:സാഹസിക ചലച്ചിത്രങ്ങൾ
വർഗ്ഗം:2016-ൽ പുറത്തിറങ്ങിയ അമേരിക്കൻ ചലച്ചിത്രങ്ങൾ
വർഗ്ഗം:വാൾട്ട് ഡിസ്നി ചലച്ചിത്രങ്ങൾ
പമ്പാവാലി

**പമ്പാവാലി (കണമല)** കോട്ടയം ജില്ലയുടെ തെക്കുകിഴക്കൻ മേഖലയിൽ എരുമേലി പഞ്ചായത്തിൽ ഉൾപ്പെടുന്ന പ്രദേശമാണ്. കോട്ടയം പത്തനംതിട്ട ജില്ലകളുടെ അതിരിലായി വരുന്ന ഈ പ്രദേശത്തിലൂടെ പുണ്യ നദിയായ പമ്പ ഒഴുകുന്നു. പ്രസിദ്ധ ശബരിമല ക്ഷേത്രം ഇവിടെ നിന്നും ഏകദേശം 33 കി.മീ അകലെയായി സ്ഥിതിചെയ്യുന്നു. ഇവിടെയുളള കണമല കോസ്‌വേ പത്തനംതിട്ട, കോട്ടയം ജില്ലകളെ തമ്മിൽ ബന്ധിപ്പിക്കുന്നു. മണ്ഡല-മകരവിളക്ക് സമയത്തെ ഗതാഗത കുരുക്ക് ഒഴിവാക്കാനും ഇടുങ്ങിയ കോസ്‌വേയിലൂടെയുളള യാത്ര ഒഴിവാക്കാനുമായി 2014 ഡിസംബർ 23ന് ഈ കോസ്‌വേയ്ക്കു പകരം പുതിയ പാലം നിർമ്മിച്ചു. മണ്ഡല-മകരവിളക്ക് കാലങ്ങളിൽ ഇതുവഴി സഞ്ചരിക്കുന്ന അയ്യപ്പഭക്തർക്ക് ഈ പാലം സഹായകരമാണ്.

## അവലംമ്പം

വർഗ്ഗം:കോട്ടയം ജില്ലയിലെ ഗ്രാമങ്ങൾ
ഉറുമ്പച്ചൻ കോട്ടം

ഉറുമ്പിനെ ആരാധിക്കുന്ന ക്ഷേത്രമാണ് **ഉറുമ്പച്ചൻ ക്ഷേത്രം** അഥവാ **ഉറുമ്പച്ചൻ ഗുരുസ്ഥാനം**. ഒരു ക്ഷേത്രത്തിന്റെ രൂപ-ഭാവങ്ങളൊന്നുമില്ല ഈ ക്ഷേത്രത്തിന്. മുടങ്ങാതെ പൂജയുണ്ട്. ഉയർത്തിക്കെട്ടിയ ഒരു തറ മാത്രമാണ് ഈ ക്ഷേത്രം. കണ്ണൂർ ജില്ലയിൽ തോട്ടട എന്ന സ്ഥലത്തു നിന്നും കിഴുന്നപ്പാറയിലേക്കുള്ള റോഡിൽ കുറ്റിക്കകം എന്നിടത്താണ് ഈ ക്ഷേത്രം. കണ്ണൂർ തീവണ്ടി നിലയത്തിൽ നിന്ന് കണ്ണൂർ- തലശ്ശേരി ഹൈവേയിലൂടെ 8 കി. മീ. സഞ്ചരിച്ചാൽ തോട്ടടയിലെത്തിച്ചേരാം. ഉദയമംഗലം ഗണപതി ക്ഷേത്രത്തിന്റെ ആരൂട സ്ഥാനമാണ് ഈ ക്ഷേത്രം.

## ഐതിഹ്യം
നാലു നൂറ്റാണ്ടുകൾക്കുമുമ്പ് ഗണപതി ക്ഷേത്രം പണിയാൻ  ഇവിടെ കുറ്റിയടിച്ചിരുന്നു. പിറ്റേന്നു നോക്കിയപ്പോൾ കുറ്റിയുടെ സ്ഥാനത്ത് ഉറുമ്പിൻ കൂട് കാണുകയും. കുറ്റി കുറച്ചു ദൂരെ മാറി കാണുകയും ചെയ്തു. കുറ്റി കണ്ടെത്തിയ പുതിയ സ്ഥലത്ത് ഗണപതി ക്ഷേത്രം പണിയുകയും ആദ്യം കുറ്റി വച്ചിടത്ത് തറ അൽപ്പം ഉയർത്തിക്കെട്ടി ഉറുമ്പിന് പൂജ തുടങ്ങുകയും ചെയ്തു. ഉയർത്തിക്കെട്ടിയ ഈ തറയാണ് **ഉറുമ്പച്ചൻ കോട്ടം** എന്ന പേരിൽ അറിയപ്പെടുന്നത്.

## ആചാരം
ഉദയമംഗലംക്ഷേത്രത്തിൽ പൂജനടക്കുമ്പോൾ എല്ലാ മാസവും ആദ്യം നിവേദ്യം നൽകുന്നത് ഉറുമ്പുകൾക്കാണ്. ഇവ്വിടെ പൂജ ചെയ്ത ശേഷമാണ് ക്ഷേത്രത്തിൽ പൂജ ചെയ്യുന്നത്. സുബ്രഹ്മണ്യന്റെ ചൈതന്യം ഇവിടെ ഉണ്ടെന്ന വിശ്വാസത്തിൽ ദിവസവും വിളക്കു വെക്കുന്നുണ്ട്.വിശ്വാസികൾ കൊണ്ടു വരുന്ന നാളികേരം ഉടച്ച് വെള്ളം തറയിലൊഴുക്കുന്നതാണ് വഴിപാട്. ഇങ്ങനെ ചെയ്താൽ ഉറുമ്പിൻ ശല്യം ഉണ്ടാകില്ല എന്നാണ് വിശ്വാസം.

## ഉത്സവം
വൃശ്ചിക മാസത്തിലെ കാർത്തിക നാളിൽ ക്ഷേത്രത്തിലെ ഉത്സവം നടത്തുന്നു.

## അവലംബം

* എം.എസ്. രാഖേഷ് കൃഷ്ണൻ- ഉറുമ്പിനെ നമിക്കുമ്പോൾ, മാതൃഭൂമി വാരാന്തപ്പതിപ്പ്, പേജ് 4, 2016 ജൂൺ 28

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
വർഗ്ഗം:ഉറുമ്പുകൾ
അംജത് സാബ്രി

പാകിസ്താനിലെ പ്രശസ്ത കവ്വാലി ഗായകനായിരുന്നു അംജത് സാബ്രി. കറാച്ചിയിലെ ലിയാഖത്താബാദ് പ്രദേശത്തുവച്ച് 2016 ജൂണിൽ മോട്ടോർ സൈക്കിളിലെത്തിയ അജ്ഞാതരുടെ വെടിയേറ്റ് മരിച്ചു.
പ്രശസ്ത കവ്വാലി ഗായകൻ ഗുലാം ഫരീദ് സാബ്രിയുടെ മകനാണ്. കവ്വാലി സംഗീതവുമായി ബന്ധപ്പെട്ട് പ്രശസ്ത കുടുംബമാണ് ഇവരുടേത്. ഗുലാം ഫരീദ് സാബ്രിയും സഹോദരൻ ഹാജി മക്ബൂൽ അഹമ്മദ് സാബ്രിയും ചേർന്നാണ് സംഗീത പരിപാടിപാടികൾ നടത്തിയിരുന്നത്.

ദൈവങ്ങളെ നിന്ദിക്കുന്ന വിധത്തിൽ ഗാനങ്ങൾ ആലപിച്ചെന്ന ആരോപണത്തിൽ 2014 ൽ സാബ്രിക്കെതിരെ കേസെടുത്തിരുന്നു.

## അവലംബം


വർഗ്ഗം:പാകിസ്താനി ഗായകർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:കവ്വാലി ഗായകർ
വർഗ്ഗം:1970-ൽ ജനിച്ചവർ
ശാന്തിതീരം

മലപ്പുറം ജില്ലയുടെ ആസ്ഥാനമായ മലപ്പുറത്ത് സിവില് സ്റ്റേഷനു സമീപം നിലകൊള്ളുന്ന ഒരു വിനോദ സഞ്ചാര കേന്ദ്രമാണ്  ശാന്തിതീരം. കടലുണ്ടിപ്പുഴയുടെ തീരത്താണ് ഈ വിനോദ സഞ്ചാര മേഖല സ്ഥിതി ചെയ്യുന്നത്.

വർഗ്ഗം:മലപ്പുറം ജില്ലയിലെ വിനോദസഞ്ചാരകേന്ദ്രങ്ങൾ
സരയു മോഹൻ

തെന്നിന്ത്യൻ ചലച്ചിത്ര അഭിനേത്രിയാണ് എറണാകുളം ജില്ലയിലെ തൃപ്പൂണിത്തുറ സ്വദേശിയായ **സരയൂ മോഹൻ.(ജനനം : 10 ജൂലൈ 1989** 
2006-ൽ ദിലീപ് നായകനായ *ചക്കരമുത്ത്* എന്ന സിനിമയിലൂടെ വെള്ളിത്തിരയിലെത്തി.
2009-ൽ റിലീസായ *കപ്പൽമുതലാളി* എന്ന സിനിമയാണ് സരയൂ നായികയായി അഭിനയിച്ച ആദ്യ മലയാള സിനിമ.

## ജീവിതരേഖ
എറണാകുളം ജില്ലയിലെ തൃപ്പൂണിത്തുറ താലൂക്കിലെ ചോറ്റാനിക്കര ഗ്രാമത്തിൽ മോഹൻ്റെയും ഉമയുടേയും ഏക മകളായി 1989 ജൂലൈ 10ന് ജനനം. ലേഡി കോൺവെൻ്റ് സ്കൂൾ തോപ്പുംപടി, ജി.വി.എച്ച്.എസ്.എസ് എറണാകുളം എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടിയ സരയൂ എറണാകുളം മഹാരാജാസ് കോളേജിൽ നിന്ന് ബിരുദം നേടി.
വേളാങ്കണ്ണി മാതാവ് എന്ന ടെലി-സീരിയലിലൂടെ വെള്ളിത്തിരയിലെത്തിയ സരയൂ 2009-ൽ റിലീസായ കപ്പൽമുതലാളി എന്ന സിനിമയിലൂടെ മലയാള സിനിമയിലെത്തി. മലയാളത്തിലും തമിഴിലും അഭിനയിക്കുന്ന സരയൂ ടെലിസീരിയലിലും റിയാലിറ്റി ഷോകളിലും നിലവിൽ സജീവ സാന്നിധ്യമാണ്.

## അഭിനയിച്ച മലയാള സിനിമകൾ
** 2006 **
* ചക്കരമുത്ത്
** 2008 **
* വെറുതെ ഒരു ഭാര്യ
* സുൽത്താൻ
** 2009 **
* കപ്പൽ മുതലാളി
* മൗനം 
** 2010 **
* ചേകവർ
* നിഴൽ
* ഇങ്ങനെയും ഒരാൾ
* ഫോർ ഫ്രണ്ട്സ്
* കന്യാകുമാരി എക്സ്പ്രെസ്
* കരയിലേക്ക് ഒരു കടൽ ദൂരം
* സഹസ്രം
** 2011 **
* നാടകമെ ഉലകം
* ജനപ്രിയൻ 
* നായിക
* ബോംബെ മിഠായി
* സ്നേഹാദരം 
** 2012 **
* ഓർക്കുട്ട് ഒരു ഓർമക്കൂട്ട്
* പത്മശ്രീ ഡോ.സരോജ് കുമാർ
* ഹസ്ബൻസ് ഇൻ ഗോവ
* നിദ്ര
* ഹീറോ
* ബാങ്കിംഗ് അവേഴ്സ് 10 ടു 4
* ഭൂമിയുടെ അവകാശികൾ
* കർമ്മയോദ്ധ
** 2013 **
* ഹൗസ്ഫുൾ
* റേഡിയോ
* മണി ബാക്ക് പോളിസി
* ടൂറിസ്റ്റ് ഹോം
** 2014 **
* തോംസൺ വില്ല
* കൊന്തയും പൂണുലും
* ഒന്നും മിണ്ടാതെ
* വർഷം
** 2015 **
* നമുക്കൊരെ ആകാശം
* സാൾട്ട് മാംഗോ ട്രീ
* എൻ്റെ സിനിമ
** 2016 **
* എൻ്റെ വെള്ളിത്തൂവൽ
** 2017 **
* ഷെർലക് ടോംസ്
* ആകാശമിഠായി
** 2018 **
* മരുഭൂമിയിലെ മഴത്തുള്ളികൾ
* ആനക്കള്ളൻ
** 2019 **
* സൂത്രക്കാരൻ
* നാൻ പെറ്റ മകൻ
* കക്ഷി അമ്മിണിപ്പിള്ള
* ഫാൻസി ഡ്രസ്
* അപ്പുവിൻ്റെ സത്യാന്വേഷണം
** 2021 **
* വിധി
** 2022 **
* ഉല്ലാസം
* കണ്ണാടി 
* ഖെഡ്ഡ : ദി ട്രാപ്പ് 
** 2023 **
* ഖാലിപേഴ്സ്
* വിതിൻ സെക്കൻസ്
* ഉപ്പുമാവ് 
* കുഞ്ഞമ്മിണിസ് ഹോസ്പിറ്റൽ 
**2024**
* ത്രയം
* ചോപ്പ്
**2025**
* സംശയം

### ടീവി പരമ്പരകൾ
* മനപ്പൊരുത്തം 
* വേളാങ്കണ്ണി മാതാവ്
* എങ്ങനെയുണ്ടാശാനേ 
* ഈറൻ നിലാവ് 
* എന്റെ മാതാവ് 
* മറിമായം 

; ഹൃസ്വചിത്രങ്ങൾ 
* പച്ച 2013
* കാവലാൾ 2016
* അകലെ 2020
* ഷകീല 2020
* Unknown 2022

; ആൽബം 
* മൊഞ്ചുള്ള പൈങ്കിളി 
* കുങ്കുമം 
* Azhagotha Maina 
* Celebrate Happiness
### അഭിനയിച്ച തമിഴ് സിനിമകൾ
* Kadhalukku Maranamillai (2009)
* Thee Kulikkum Pachai Maram (2013)
* Singam 3 (2017)
* Sagunthlavin Kadhalan (2017)
* Rajuvukku Check (2020)
* Yaanai (2022)

## അവലംബം
ജീപ്ലേറ്റ്സ്

ഭൗമപാളികളുടെ  പുനർനിർമ്മാണം, കാലാന്തരങ്ങളിലൂടെയുള്ള ഭൗമപാളികളുടെ രൂപീകരണം  എന്നിവ സിമുലേഷനുകളിലൂ‍‍ടെ നിരീക്ഷിക്കുന്നതിനുമുള്ള ഒരു സ്വതന്ത്ര ഇന്ററാക്ടീവ്സോഫ്റ്റ് വെയറാണ് **ജീപ്ലേറ്റ്സ്  (Gplates)**.  വൻകരാവിസ്ഥാപനത്താൽ ഓരോ കാലഘട്ടത്തിലും ഭൗമപാളികൾക്കുണ്ടാകുന്ന സ്ഥാനമാറ്റം ഈ സോഫ്റ്റ് വെയറിലൂടെ  നിരീക്ഷിക്കാം. 
## ചരിത്രം
സിഡ്നി യൂണിവേഴ്സിറ്റിയിലെ സ്കൂൾ ഓഫ് ജിയോസയൻസിലെ ശാസ്ത്രജ്ഞൻമാർ അവരുടെ EarthByte Project ന്റെ ഭാഗമായാണ് ജീപ്ലേറ്റ്സ് സോഫ്റ്റ്‍വെയർ വികസിപ്പിച്ചെടുത്തത്. 
വെക്ടർ, റാസ്റ്റർ ചിത്രങ്ങളെ ഭൂവിവര വ്യവസ്ഥയിൽ ഉൾപ്പെടുത്തിയുള്ള ദൃശ്യവൽക്കരണവും, വിശകലനവും ജീപ്ലേറ്റ്സിൽ സാധ്യമാണ്. യഥേഷ്ടം തിരിക്കുവാൻ സാധിക്കുന്ന ഒരു ഗ്ലോബാണ് സോഫ്റ്റ് വെയർ തുറക്കുമ്പോൾ കാണുന്നത്. ഇതിലേയ്ക്ക് നാം നിർമ്മിച്ചതോ ഡൗൺലോഡ് ചെയ്തതോ ആയ ഭൗമ പ്രത്യേകതകളുടെ 'ഫീച്ചർ കളക്ഷനുകൾ' ഉൾപ്പെടുത്തിയാണ് ജീപ്ലേറ്റ്സിൽ അധിക പ്രവർത്തനങ്ങളും വിശകലനങ്ങളും നടത്തുന്നത്. 
## അവലംബം

## പുറം കണ്ണികൾ
*www.gplates.org

വർഗ്ഗം:സ്വതന്ത്ര സോഫ്റ്റ്‌വെയർ
അപ്പ് (2009 ചലച്ചിത്രം)

2009-ൽ പുറത്തിറങ്ങിയ പിക്സാർ അനിമേഷൻ സ്റ്റുഡിയോസ് നിർമ്മിക്കുകയും വാൾട്ട് ഡിസ്നി പിക്ചർസ്‌ വിതരണം നിർവഹിക്കുകയും ചെയ്ത ഒരു അമേരിക്കൻ 3ഡി അനിമേഷൻ ചിത്രമാണ് **അപ്പ്**. പീറ്റ് ഡോക്ടർ സംവിധാനം നിർവഹിച്ച ചിത്രം വിഭാര്യനും, പ്രായം ചെന്നതുമായ  കാൾ ഫ്രെഡ്രിക്സൺ എന്ന വ്യക്തിയിടെയും റസ്സൽ എന്ന ഒരു യുവ ദേശപരിവേക്ഷകന്റെയും കഥ പറയുന്നു. ആയിരക്കണക്കിന് ബലൂണുകൾ തന്റെ വീട്ടിലേക്ക് ബന്ധിപ്പിച്ചു 78 കാരനായ കാൾ, തന്റെ മരിച്ചു പോയ ഭാര്യ എല്ലിക്ക് കൊടുത്തു വാക്ക് പാലിക്കാനായി, ദക്ഷിണ അമേരിക്കയിലെ പാരഡൈസ് വെള്ളച്ചാട്ടം കാണാനായി തിരിക്കുന്നു. ചിത്രത്തിന്റെ സഹസംവിധാനം നിർവഹിച്ചത് ബോബ് പീറ്റേഴ്സണും സംഗീതം ചിട്ടപ്പെടുത്തിയത് മൈക്കിൾ ജിയച്ചിനോയുമാണ്. 

2004-ൽ ആണ് ഡോക്ടർ ഈ ചിത്രത്തിന്റെ കഥ രൂപീകരിക്കാൻ തുടങ്ങിയത്. അദ്ദേഹവും പതിനൊന്ന് മറ്റു പിക്സാർ കലാകാരന്മാരും ഇതിനായി വെനിസ്വേലയിൽ മൂന്ന് ദിവസം തങ്ങി കഥാപാത്രങ്ങളുടെ കാരിക്കേച്ചറുകൾ തയ്യാറാക്കി. ചിത്രത്തിലെ പറന്നു നടക്കുന്ന വീട്ടിൽ പതിനായിരത്തിനും ഇരുപതിനായിരത്തിനും മദ്ധ്യേ ബലൂണുകൾ ഉണ്ട്. ഡിസ്നി ഡിജിറ്റൽ 3ഡിയിൽ അവതരിപ്പിച്ച ആദ്യ പിക്സാർ ചിത്രമാണ് അപ്പ്.

മെയ് 29, 2009 കാൻ ഫിലിം ഫെസ്റ്റിവലിൽ ആദ്യ ചിത്രമായി അപ്പ് പ്രദർശിപ്പിക്കപ്പെട്ടു. ഈ നേട്ടം കൈവരിക്കുന്ന ആദ്യ അനിമേഷൻ ചിത്രവും, 3ഡി ചിത്രവുമാണ് അപ്പ്. 731 ദശലക്ഷം കളക്ഷൻ നേടി ചിത്രം വൻ സാമ്പത്തികനേട്ടം കൈവരിച്ചു. ചിത്രത്തിന്റെ ഹ്യൂമർ, വിഷയം എന്നിവ മികച്ച നിരൂപകപ്രസംശ നേടി. കാൾ-എല്ലി ദമ്പതികൾ ആദ്യമായി കണ്ടുമുട്ടുന്നതും ഒരുമിച്ചു പ്രായമാകുന്നതും ചിത്രീകരിച്ചിട്ടുള്ള ഭാഗം പരക്കെ പ്രകീർത്തിക്കപ്പെട്ടു. മികച്ച ചിത്രത്തിനടക്കമുള്ള അഞ്ച് അക്കാദമി അവാർഡ് നാമനിർദ്ദേശങ്ങൾ ചിത്രത്തിന് ലഭിച്ചു. 
ലഘുചിത്രം|ചിത്രത്തിന്റെ കേന്ദ്രകഥാപാത്രങ്ങളെ അനുകരിച്ചു അഭിനേതാക്കൾ 66 മത് വെനീസ് അന്താരാഷ്ട്ര ഫിലിം ഫെസ്റ്റിവൽ വേളയിൽ

പകരം=Image of Spencer Tracy with white hair, wearing thick-rimmed glasses and looking grumpy.|ലഘുചിത്രം|മുഖ്യ കഥാപാത്രമായ കാൾ ഫ്രെഡ്രിക്സൺ സ്പെൻസർ ട്രേസിയെ ഭാഗികമായി അനുസ്മരിപ്പിക്കുന്നു.

## അവലംബം

വർഗ്ഗം:2009-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:മികച്ച ആനിമേഷൻ ചിത്രത്തിനുള്ള അക്കാദമി പുരസ്കാര ജേതാക്കൾ
വർഗ്ഗം:പിക്സാർ ആനിമേറ്റെഡ് ചലച്ചിത്രങ്ങൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
വർഗ്ഗം:വാൾട്ട് ഡിസ്നി ചലച്ചിത്രങ്ങൾ
ഐൻ

സിദ്ധാർത്ഥ ശിവ രചനയും സംവിധാനവും നിർവഹിച്ച് 2015 ൽ പുറത്തിറങ്ങിയ ഒരു സിനിമയാണ് **ഐൻ (Ain)**. മുസ്തഫയും, രചന നാരായണൻകുട്ടിയുമാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. മലബാർ മേഖലയിൽ നടക്കുന്ന ഈ കഥയിൽ അലസനും നിഷ്കളങ്കനുമായ മാനു എന്ന യുവാവ് അപ്രതീക്ഷിതമായി ഒരു കൊലപാതകത്തിനു സാക്ഷ്യം വഹിക്കേണ്ടി വരുന്നു, അതേ തുടർന്ന ഭയചകിതനായ അയാൾ ജീവൻ രക്ഷിക്കാൻ വേണ്ടി സ്വന്തം ഗ്രാമം വിടാൻ നിർബന്ധിതനാവുന്നു. 2015 സെപ്തംബർ 25 ന് കേരളത്തിലെ തീയേറ്ററുകളിൽ ഈ ചിത്രം റിലീസ് ചെയ്തു.

62 ആമത് ദേശീയ സിനിമാപുരസ്കാരങ്ങളിൽ, മലയാളത്തിൽ നിന്നുമുള്ള മികച്ച ചിത്രമായി ഐൻ തിരഞ്ഞെടുക്കപ്പെട്ടു.

## കഥാസംഗ്രഹം
വിദ്യാഭ്യാസമില്ലാത്ത, നിഷ്കളങ്കനും അലസനുമായ ഒരു യുവാവാണ് മുഹമ്മദ് ജലാലുദ്ദീൻ റൂമി എന്ന മാനു. ഉത്തരവാദിത്തമില്ലായ്മ കൊണ്ട് ചില ജോലികളിൽ നിന്നും അയാൾ പുറത്താക്കപ്പെടുന്നു. അപ്രതീക്ഷിതമായി മാനു ഒരു കൊലപാതകത്തിനു ദൃക്സാക്ഷിയായിത്തീരുന്നു. മാനു സംഭവം കണ്ടെന്നു മനസ്സിലാക്കിയ കൊലപാതകികൾ അവനേയും വകവരുത്താൻ തീരുമാനിക്കുന്നു, അവിടെ നിന്നും രക്ഷപ്പെട്ട മാനു ജീവൻ ഭയന്ന് നാടു വിടുന്നു. മംഗലാപുരത്തെത്തിയ മാനു, അവിടെ ഒരു മലയാളി കുടുംബത്തെ പരിചയപ്പെടുന്നു. ആ കുടുംബത്തിലെ സൈറാബാനു എന്ന പെൺകുട്ടി മാനുവിന്റെ ജീവിതലക്ഷ്യത്തെ തന്നെ മാറ്റിമറിക്കും വിധം സ്വാധീനം ചെലുത്തുന്നു.

## അഭിനേതാക്കൾ
*മുസ്തഫ - മുഹമ്മദ് ജലാലുദ്ദീൻ റൂമി / മാനു
*രചന -  സൈറ ബാനു
*സുധീഷ് - പത്രപ്രവർത്തകൻ

## പുരസ്കാരങ്ങൾ
*മികച്ച കഥ - 2014 കേരള സംസ്ഥാന ചലച്ചിത്ര പുരസ്കാരം 
*മലയാളം ഭാഷയിലെ മികച്ച സിനിമ - 62 ആമത് ദേശീയ ചലച്ചിത്ര പുരസ്കാരം 
*മുസ്തഫ - പ്രത്യേക ജൂറി പരാമർശം 62 ആമത് ദേശീയ ചലച്ചിത്ര പുരസ്കാരം 

## അവലംബം

വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
ടോയ് സ്റ്റോറി

പിക്സാർ അനിമേഷൻ സ്റ്റുഡിയോസ് നിർമിച്ചു വാൾട്ട് ഡിസ്നി പിക്ചർസ്‌ വിതരണം നിർവ്വഹിച്ചു 1995-ൽ റിലീസ് ചെയ്ത ഒരു അമേരിക്കൻ അനിമേഷൻ ചിത്രമാണ് **ടോയ് സ്റ്റോറി**. ജോൺ ലാസ്സെറ്റർ സംവിധാനം ചെയ്ത ഈ ചിത്രം ആദ്യത്തെ മുഴുനീള കമ്പ്യൂട്ടർ അനിമേഷൻ ചിത്രവും പിക്സാറിന്റെ ആദ്യ ചിത്രവുമാണ്. ഒരു കൂട്ടം പാവകളുടെ കഥപറയുന്ന ടോയ് സ്റ്റോറി, മുഖ്യകഥാപാത്രങ്ങളായ വുഡി എന്ന ഒരു കൗബോയ് പാവ, പിന്നെ ബസ്സ് ലൈറ്റിയർ എന്ന ഒരു ബഹിരാകാശ സഞ്ചാരിയുടെ രൂപമുള്ള പാവയും തമ്മിലുള്ള ബന്ധം വെള്ളിത്തിരയിൽ അവതരിപ്പിച്ചു. മനുഷ്യരെ പോലെ സംസാരിക്കാനും ചലിക്കാനും ശേഷിയുള്ള പാവകൾ പക്ഷെ, മനുഷ്യരുടെ മുന്നിൽ ജീവനില്ലാത്തപോലെ നടിക്കും. ചിത്രത്തിന് കഥയെഴുതിയത് ജോൺ ലാസ്സെറ്റർ, ആൻഡ്രൂ സ്റ്റാൻറ്റൺ, ജോയൽ കോഹൻ, അലെക് സൊകൊലോ, ജോസ് വീഡൺ എന്നിവർ ചേർന്നാണ്. റാൻഡി ന്യൂമാൻ സംഗീതസംവിധാനം നിർവഹിച്ചു.

1988 -ൽ പിക്സാർ നിർമ്മിച്ച, ഒരു പാവയുടെ കാഴ്ചപ്പാടിൽ നിന്ന് കഥപറഞ്ഞ, ടിൻ ടോയ് എന്ന ഷോർട്ട് ഫിലിമിന്റെ വിജയത്തിന് ശേഷം ഡിസ്നി അവരെ ഒരു മുഴുനീള കമ്പ്യൂട്ടർ അനിമേഷൻ ചിത്രത്തിനായി സമീപിച്ചു. ലാസ്സെറ്റർ, സ്റ്റാൻറ്റൺ, പീറ്റ് ഡോക്ടർ എന്നിവർ കഥ പലരീതിയിൽ അവതരിപ്പിക്കാൻ ശ്രമിച്ചെങ്കിലും ഡിസ്നി അവയെല്ലാം തിരസ്കരിക്കുകയാണ് ചെയ്തത്. അനേകം പരാജയപ്പെട്ട ശ്രമങ്ങൾക്ക്  നിർമ്മാണം നിർത്തിവെക്കുകയും, തിരക്കഥ തിരുത്തിയെഴുതാൻ ശ്രമിക്കുകയും ചെയ്തു. ഒടുവിൽ ആഗ്രഹിച്ച ഭാവവും പ്രമേയം ഉള്ള ഒരു തിരകഥ രൂപപ്പെടുത്താൻ അവർക്ക് കഴിഞ്ഞു. അന്ന് നാമമാത്രമായ ജീവനക്കാരുണ്ടായിരുന്ന പിക്സാർ സ്റ്റുഡിയോ സാമ്പത്തിക ബുദ്ധിമുട്ടുകൾക്കിടയിലും സ്വയം ചിത്രം നിർമ്മിക്കുകയായിരുന്നു.

ബോക്സ് ഓഫീസിൽ വൻവിജയം നേടിയ ചിത്രം 361 ദശലക്ഷം ഡോളർ വരുമാനം നേടി. ചിത്രത്തിന്റെ അനിമേഷൻ, തിരക്കഥയുടെ സങ്കീർണത, നർമം എന്നിവ പ്രശംസിക്കപ്പെട്ടു. എക്കാലത്തെയും മികച്ച അനിമേഷൻ ചിത്രങ്ങളിൽ ഒന്നായാണ് പല നിരൂപകരും ചിത്രത്തെ കണക്കാക്കുന്നത്. മികച്ച തിരക്കഥ, മികച്ച പശ്ചാത്തല സംഗീതം, മികച്ച ഗാനം (“യു ഹാവ് ഗോട്ട് എ ഫ്രണ്ട് ഇൻ മീ”) എന്നിവക്ക് അക്കാദമി അവാർഡ് നാമാനിർദ്ദേശങ്ങൾ ലഭിച്ചതു കൂടാതെ ഒരു സ്പെഷ്യൽ അചീവ്മെന്റ് അവാർഡ് ഈ ചിത്രം നേടുകയും ചെയ്തു. 2005 -ൽ ചിത്രത്തിന്റെ സാംസ്‌കാരിക, ചരിത്രപരമായ, സൗന്ദര്യപരമായ പ്രാധാന്യം കണക്കിലെടുത്ത് നാഷണൽ ഫിലിം റെജിസ്റ്ററിയിൽ ഉൾപ്പെടുത്തി. ടോയ് സ്റ്റോറി അനേകം പാവകൾ, വീഡിയോ ഗെയിംസ്, തീം പാർക്ക് ആകർഷണങ്ങൾ എന്നിവക്ക് പ്രചോദനമായി. രണ്ടു അനുബന്ധചിത്രങ്ങൾ ടോയ് സ്റ്റോറി 2, ടോയ് സ്റ്റോറി 3 എന്നിവ യഥാക്രമം 1999-ലും 2010-ലും പുറത്തിറങ്ങി. നാലാം ചിത്രമായ ടോയ് സ്റ്റോറി 4 2019 ൽ റീലിസെനെത്തി .അടുത്തഭാഗമായ ടോയ്സ്റ്റോറി5 2026 ജൂൺ16റീലിസ്ചെയ്യുമെന്ന് പ്രതീക്ഷിക്കുന്ന.

## അവലംബം

വർഗ്ഗം:1995-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:പിക്സാർ ആനിമേറ്റെഡ് ചലച്ചിത്രങ്ങൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
വർഗ്ഗം:വാൾട്ട് ഡിസ്നി ചലച്ചിത്രങ്ങൾ
അനുമോൾ

മലയാള ചലച്ചിത്രവേദിയിലെ ഒരു അഭിനേത്രിയാണ് 
**അനുമോൾ(24 ഡിസംബർ 1987)**. ചായില്യം, ഇവൻ മേഘരൂപൻ, വെടിവഴിപാട്, അകം, റോക്‌സ്‌റ്റാർ, എന്നീ ചിത്രങ്ങളിൽ വേഷങ്ങൾ ചെയ്തിട്ടുണ്ട്. ചായില്യത്തിലെ ഗൗരി, റോക്ക്സ്റ്റാറിലെ സഞ്ജന കുര്യൻ എന്നിവ ശ്രദ്ധേയമാണ്.

## ജീവിതരേഖ
പാലക്കാട് ജില്ലയിലെ പട്ടാമ്പി താലൂക്കിലെ നടുവട്ടം എന്ന ഗ്രാമത്തിൽ അബ്കാരിയായിരുന്ന മനോഹരൻ്റെയും കലയുടേയും മകളായി 1987 ഡിസംബർ 24ന്  ജനനം. അഞ്ജു ഇളയ സഹോദരിയാണ്. പെരിന്തൽമണ്ണയിലുള്ള പ്രസന്റേഷൻ കോൺവെന്റ്  സ്കൂളിൽ നിന്നായിരുന്നു പ്രാഥമികവിദ്യാഭ്യാസം. കോയമ്പത്തൂരിലെ ഹിന്ദുസ്ഥാൻ കോളേജിൽ നിന്നും ഒന്നാം റാങ്കിൽ ഗോൾഡ് മെഡലോടെ  കമ്പ്യൂട്ടർ സയൻസിൽ B.Tech എഞ്ചിനീയറിങ് ബിരുദം കരസ്ഥമാക്കി.

ബുള്ളറ്റും, 4 X 4 ജീപ്പും, കാറും മുതൽ ബസ്സ്  വരെ ഓടിക്കുന്ന നല്ലൊരു ഡ്രൈവറായ അനുമോളുടെ ഇഷ്ടപ്പെട്ട ഹോബിയും ഡ്രൈവിങ് ആണ്.
'അനുയാത്ര' എന്ന പേരിൽ ഒരു ട്രാവൽ വീഡിയോ യൂട്യൂബ് ചാനലും അനുമോൾ നടത്തുന്നുണ്ട്.

തിരഞ്ഞെടുക്കുന്ന കഥാപാത്രങ്ങളിൽ വ്യത്യസ്തത കൊണ്ടുവരാൻ അനുമോൾ ശ്രമിക്കാറുണ്ട്.

ഏറെ വിവാദങ്ങൾ സൃഷ്ടിച്ച വെടിവഴിപാട് എന്ന ചിത്രത്തിലെ അഭിസാരികയുടെ വേഷം തെരഞ്ഞെടുത്തതിൽ അനുമോൾ കാട്ടിയ ധൈര്യം അഭിനയ ജീവിതത്തോട് അനുമോൾക്കുള്ള തികഞ്ഞ അർപ്പണബോധത്തെ വെളിവാക്കുന്നത് ആയിരുന്നു. ഇതുവരെ അവതരിപ്പിച്ച കഥാപാത്രങ്ങളിലെ അത്യുജ്ജ്വലമായ വ്യത്യസ്തത കാരണം “ആക്ടിങ് ജീനിയസ്” എന്നാണ് അനുമോൾ മലയാള സിനിമയിൽ അറിയപ്പെടുന്നത് തന്നെ.

അമീബയിൽ ശക്‌തമായ സ്ത്രീകഥാപാത്രത്തെയാണ് അനുമോൾ ചെയ്തത്.

ടി.കെ. പത്മിനി എന്ന ചിത്രകാരിയുടെ ജീവിതകഥ പറഞ്ഞ പത്മിനി എന്ന സിനിമയിലൂടെ പത്മിനിയായുള്ള അനുമോളുടെ പകർന്നാട്ടം ഏറെ ശ്രദ്ധ നേടിയിരുന്നു

കാസർകോട്ടെ എൻഡോസൾഫാൻ പ്രശ്നത്തെ ആസ്പദമാക്കിയായിരുന്നു ഈ ചിത്രം. സമാനമായ കഥാപാത്രമായിരുന്നു വലിയ ചിറകുള്ള പക്ഷികളിലെയും.

ബുള്ളറ്റ് മോട്ടോർസൈക്കിൾ ഓടിക്കാൻ അറിയുന്ന അനുമോൾ ഒരു മേക്കോവറിലൂടെ  വി കെ പ്രകാശ് സംവിധാനം ചെയ്ത  "റോക്‌സ്‌റ്റാർ" എന്ന ചിത്രത്തിൽ ഫാഷൻ ഫോട്ടോഗ്രാഫർ ആയ സഞ്ജന കുര്യൻ എന്ന ടോംബോയ് കഥാപാത്രത്തിനുവേണ്ടി 130 km/hr വേഗത്തിൽ  500 സി സി  ബുള്ളറ്റ് മോട്ടോർസൈക്കിൾ ഓടിച്ചു ശ്രദ്ധ പിടിച്ചുപറ്റിയിരുന്നു.  
## അഭിനയിച്ച സിനിമകൾ
** 2024 **
* ഒരു അന്വേഷണത്തിൻ്റെ തുടക്കം
* സിഐഡി രാമചന്ദ്രൻ റിട്ട.എസ്ഐ
* ആരോ
* ഹര (Tamil)
** 2023 ** 
* പെൻഡുലം
* എന്നെന്നും
* King of Kotha
* ഫർഹാന (Tamil)
** 2022 **
* ദി ടീച്ചർ
* ത തവളയുടെ ത
* ടു മെൻ
* പത്മിനി
* വൈറൽ സെബി
** 2020 **
* പാപം ചെയ്യാത്തവർ കല്ലെറിയട്ടെ
** 2019 **
* ഉടലാഴം
* സുല്ല്
* പട്ടാഭിരാമൻ
** 2018 **
* പ്രേമസൂത്രം
** 2017 **
* നിലാവറിയാതെ
** 2016 **
* കുട്ടികളുണ്ട് സൂക്ഷിക്കുക
* അമീബ
** 2015 **
* റോക്സ്റ്റാർ
* വലിയ ചിറകുള്ള പക്ഷികൾ
* ജമ്നപ്യാരി
* ഒരു നാൾ ഇരവിൽ (Tamil)
** 2014 **
* മരം പെയ്യുമ്പോൾ
* ഞാൻ
* പറയാൻ ബാക്കി വച്ചത്
* ചായില്യം
* തിലകർ (Tamil)
** 2013 **
* വെടിവഴിപാട്
* ഗോഡ് ഫോർ സെയിൽ
* അകം
* ഡേവിഡ് & ഗോലിയാത്ത്
** 2012 **
* ഇവൻ മേഘരൂപൻ
**2010**
* Magizhichi (Tamil)
* Raamar (Tamil)
* Kannukulle (Tamil)

## അവലംബം

## പുറത്തേക്കുള്ള കണ്ണികൾ
*അനുയാത്ര - യൂട്യൂബ് ചാനൽ
വർഗ്ഗം:മലയാളചലച്ചിത്രനടിമാർ
വർഗ്ഗം:ഡിസംബർ 24-ന് ജനിച്ചവർ
എ ബഗ്‌സ് ലൈഫ്

**എ ബഗ്‌സ് ലൈഫ്** 1998 -ൽ പുറത്തിറങ്ങിയ പിക്സാർ അനിമേഷൻ സ്റ്റുഡിയോസ് നിർമിച്ചു വാൾട്ട് ഡിസ്നി പിക്ചർസ്‌ വിതരണം നിർവഹിക്കുകയും ചെയ്ത ഒരു അമേരിക്കൻ 3ഡി അനിമേഷൻ ചിത്രമാണ്. ജോൺ ലാസ്സെറ്റർ സംവിധാനവും ആൻഡ്രൂ സ്റ്റാൻറ്റൺ സഹസംവിധാനവും നിർവ്വഹിച്ചു. തന്റെ കോളനിയെ അത്യാഗ്രഹികളായ പുൽച്ചാടികളിൽ നിന്ന് രക്ഷിക്കാൻ “കടുത്ത പോരാളികളെ” തേടിയിറങ്ങുന്ന ഫ്ളിക് എന്ന ഉറുമ്പ് ആണ് ചിത്രത്തിന്റെ കേന്ദ്രകഥാപാത്രം. ഡേവ് ഫോളി, കെവിൻ സ്പേസി, ജൂലിയ ലൂയിസ്-ഡ്രേഫസ്, ഹെയ്ഡൻ പാനെറ്റിയർ, ഫില്ലിസ് ഡില്ലർ, റിച്ചാർഡ് കൈൻഡ്, ഡേവിഡ് ഹൈഡ് പിയേർസ്, ജോ റാഫ്റ്റ്, ഡെനിസ് ലിയറി, ജോൺ റാറ്റ്സൻബർഗർ, ജോനതൻ ഹാരിസ് തുടങ്ങിയവർ ചിത്രത്തിന് ശബ്ദം നൽകിയിരിക്കുന്നത്. റാൻഡി ന്യൂമാൻ സംഗീതസംവിധാനം നിർവഹിച്ചു.

ഈസോപ് കഥകളിലെ ഉറുമ്പും പുൽച്ചാടിയും എന്ന കഥയിൽ നിന്ന് പ്രചോദനം ഉൾകൊണ്ടാണ് ഈ ചിത്രം നിർമിച്ചിരിക്കുന്നത്. 1995 ടോയ് സ്റ്റോറി റിലീസ് ചെയ്തതിനു തൊട്ടുപിന്നാലെ ഈ ചിത്രത്തിന്റെ നിർമ്മാണം ആരംഭിച്ചു. തിരക്കഥ എഴുതിയത് സ്റ്റാൻറ്റണും കോമഡി എഴുത്തുകാരായ ഡോണൾഡ് മക്എനേറിയും ബോബ് ഷോയും ചേർന്നിട്ടാണ്. ചിത്രത്തിൽ ഉറുമ്പുകൾ കൂടുതൽ ആകർഷകമാക്കി അവതരിപ്പിച്ചു, ഇതിനായി പിക്സാറിന്റെ അനിമേഷൻ യൂണിറ്റ് കംപ്യൂട്ടർ അനിമേഷൻ രംഗത്ത് കൂടുതൽ നവീകരണങ്ങൾ കൊണ്ടുവന്നു. ചിത്രത്തിന്റെ നിർമ്മാണം നടക്കുന്ന വേളയിൽ ഡ്രീംവർക്സ് അനിമേഷൻ ആന്റസ് എന്ന പേരിൽ സമാനമായ ഒരു ചിത്രവുമായി വന്നതിനാൽ ഇരുനിർമാതാക്കളും തമ്മിൽ ഒരു വഴക്കിന് കാരണമായി.

നവംബർ 25, 1998 -ൽ ചിത്രം തീയറ്ററുകളിൽ എത്തി. 363 ദശലക്ഷം ഡോളർ വരുമാനം നേടി ഒരു ബോക്സ് ഓഫീസ് വിജയമായി മാറി.  മികച്ച പ്രതികരണം ലഭിച്ച ചിത്രത്തിന്റെ കഥയും അനിമേഷനും പ്രകീർത്തിക്കപ്പെട്ടു. 

## അവലംബം

വർഗ്ഗം:1998-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:പിക്സാർ ആനിമേറ്റെഡ് ചലച്ചിത്രങ്ങൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
നെടുമുടി പാലം

**നെടുമുടി പാലം** ആലപ്പുഴ- ചങ്ങനാശ്ശേരി റോഡിൽ നെടുമുടിയിലാണ് സ്ഥിതിചെയ്യുന്നത്. പമ്പാനദിക്കു കുറുകെയാണ് ഇത് പണിതിട്ടുള്ളത്. പള്ളാത്തുരുത്തി പാലത്തിന്റെ കൂടെ 1986ൽ ആണിത് പണിതത്. അതിനുമുമ്പ് ഇവിടം കടക്കാൻ നദിക്കു കുറുകെ ബോട്ടു സർവീസ് ആണുണ്ടായിരുന്നത്. കോൺക്രീറ്റു കൊണ്ടാണ് ഈ പാലം നിർമ്മിച്ചിരിക്കുന്നത്. ഏഴോളം സ്പാനുകളുണ്ട്. 
## അവലംബം

വർഗ്ഗം:ആലപ്പുഴ ജില്ലയിലെ പാലങ്ങൾ
ചരകസംഹിത

ആയുർവേദത്തിലെ ത്രിമൂർത്തികളിൽ ഒരാളായ ചരകന്റെ വിശ്വപ്രസിദ്ധമായ ഗ്രന്ഥമാണു് **ചരകസംഹിത**. ശാരീരം, വൃത്തി, ഹേതു, വ്യാധി, കർമം, കാര്യം, കാലം, കർത്താവ്‌, കരണം, വിധി എന്നിങ്ങനെ പ്രതിപാദ്യ വിഷയങ്ങളെ പത്തായി ചരകസംഹിത വേർതിരിച്ചിരിക്കുന്നു. സൂത്രസ്ഥാനം, നിദാനസ്ഥാനം, വിമാനസ്ഥാനം, ശാരിരസ്ഥാനം, ഇന്ദ്രിയസ്ഥാനം, കൽപസ്ഥാനം, സിദ്ധിസ്ഥാനം, ചികിത്സാസ്ഥാനം എന്നിങ്ങനെ എട്ടു ഭാഗങ്ങളിലായി 120 അധ്യായങ്ങളാണു് ചരകസംഹിതയിലുള്ളതു്.

149 രോഗങ്ങളെക്കുറിച്ചും അവയുടെ ലക്ഷണങ്ങളെപ്പറ്റിയുമുള്ള വിശദീകരണവും 341 സസ്യങ്ങളെപ്പറ്റിയും അവയിൽ നിന്നുണ്ടാക്കാവുന്ന ഔഷധങ്ങളെക്കുറിച്ചും 'സംഹിത'യിൽ വിവരിക്കുന്നു. ജന്തുക്കളിൽ നിന്നു ലഭിക്കുന്ന 177 ഔഷധങ്ങളെപ്പറ്റിയും 64 ധാതുക്കളെ അടിസ്ഥാനമാക്കിയുള്ള ഔഷധങ്ങളെക്കുറിച്ചുമുള്ള വിവരണങ്ങൾ 'സംഹിത'യിൽ കാണാം. സംസ്കൃതത്തിൽ ലഭ്യമായ ആദ്യവൈദ്യശാസ്ത്രഗ്രന്ഥമെന്ന്‌ വിശേഷിപ്പിക്കാവുന്നത്‌ ചരകസംഹിതയാണ്‌.

## പുറത്തേക്കുള്ള കണ്ണികൾ

*''ചരക സംഹിത '' - ഓൺലൈൻ വേർഷൻ  റേ ആൻഡ് ഗുപ്ത.

വർഗ്ഗം:ആയുർവേദഗ്രന്ഥങ്ങൾ
വർഗ്ഗം:ഹൈന്ദവഗ്രന്ഥങ്ങൾ
സെല്ലുലോയ്ഡ് മാൻ

നാഷണൽ ഫിലിം ആർക്കൈവ്സ് ഓഫ് ഇന്ത്യയുടെ സ്ഥാപകനും പ്രഥമ ചെയർമാനുമായിരുന്നു പരമേശ് കൃഷ്ണൻ നായരുടെ ജീവിത കഥ പറയുന്ന ഹ്രസ്വ ചിത്രമാണ് **സെല്ലുലോയ്ഡ് മാൻ**. പ്രമുഖ നിർമ്മാതാവും സംവിധായകനുമായ ശിവേന്ദ്രസിങ് ദുൻഗാർപുരാണ് ഈ ഡോക്യമെന്ററിയുടെ സംവിധായകൻ. 
വിസ്മൃതിയിലാകുമായിരുന്ന ആയിരക്കണക്കിനു സിനിമകളുടെ അവശേഷിച്ചിട്ടുള്ള ഏക പ്രിന്റുകൾ കണ്ടെത്തി വരും തലമുറയ്ക്കായി ആർക്കൈവ്‌സിൽ ശേഖരിച്ച ആളാണ് പി.കെ.നായർ. ദാദാസാഹേബ് ഫാൽക്കെയുടെ രാജാ ഹരിശ്ചന്ദ്ര, കാളിയമർദ്ദൻ, എസ്.എസ്. വാസന്റെ ചന്ദ്രലേഖ, ഉദയ് ശങ്കറുടെ കൽപന തുടങ്ങിയ ചിത്രങ്ങൾ വീണ്ടെടുത്ത് സംരക്ഷിച്ചത് പി.കെ.നായരാണ്. 1991 ൽ നാഷണൽ ഫിലിം ആർക്കൈവ്സിൽ നിന്ന് വിരമിക്കുമ്പോൾ പന്ത്രണ്ടായിരം പഴയ ചിത്രങ്ങളാണ് പി.കെ.നായർ കണ്ടെത്തി സൂക്ഷിച്ചിരുന്നത്. ഇതിൽ എണ്ണായിരത്തിലധികവും ഇന്ത്യൻ സിനിമകളായിരുന്നു. സിനിമയ്ക്ക് പുറത്തുള്ള സിനിമാജീവിതവും പ്രവർത്തനങ്ങളുമാണ് സെല്ലുലോയ്ഡ് മാന്റെ ഉള്ളടക്കം.

## ചലചിത്രമേളകളിൽ
ലോകത്തെ വിവിധ ചലചിത്രമേളകളിൽ പ്രദർശിപ്പിക്കപ്പെട്ട സെല്ലുലോയ്ഡ് മാൻ ദേശീയ പുരസ്‌കാരമടക്കം നിരവധി പുരസ്‌കാരങ്ങൾ സ്വന്തമാക്കിയിട്ടുണ്ട്. ഹോമേജ് വിഭാഗത്തിൽ ഉൾപ്പെടുത്തി ഒൻപതാമത് കേരള  രാജ്യാന്തര ഡോക്യുമെന്ററി ഹ്രസ്വചലച്ചിത്രമേളയിൽ പ്രദർശിപ്പിച്ചിരുന്നു.

## അവലംബം


വർഗ്ഗം:ഹ്രസ്വചലച്ചിത്രങ്ങൾ
മണലായ

**മലപ്പുറം ജില്ലയിൽ പെരിന്തൽമണ്ണ  താലൂക്കിലെ   ആലിപ്പറമ്പ് പഞ്ചായത്തിൽ   ആനമങ്ങാട് വില്ലേജിൽ ഉള്ള ഒരു  ഗ്രാമം ആണ് **മണലായ****  മലപ്പുറം  പാലക്കാട് ജില്ലാ അതിരുത്തികൂടി  ഈ ഗ്രാമം പങ്കിടുന്നു  അലിഗഡ് മുസ്ലിം യൂണിവേഴ്സിറ്റി ഓഫ് ക്യാമ്പ്സ് സ്ഥിതിചെയ്യുന്നത്  മണലായയിലെ ചേലാമലയിൽ ആണ് .പ്രസിദ്ധമായ  കുന്നുമ്മൽ ഭഗവതി ക്ഷേത്രം    സ്ഥിതി ചെയ്യുന്നതും മണലായയിൽ ആണ്,  ഗ്രാമാതിർത്തിയിലൂടെ  ഒഴുകുന്ന  കുന്തിപ്പുഴയും (തൂത പുഴ ) മറ്റൊരു ഭംഗിയാണ്, മത സൗഹാർദ്ദത്തിന് പേരുകേട്ട ഗ്രാമം കൂടിയാണ് , മണലായ ജുമാമസ്ജിദ് ,പുന്നക്കോട് ശിവക്ഷേത്രം , മണലായ ശിവക്ഷേത്രം, മണലായ അയ്യപ്പൻ കാവ്   എന്നിവയാണ്   മറ്റു ആരാധാലയങ്ങൾ , ഒരു എൽപി സ്കൂളും ഇവിടെ സ്ഥിതി ചെയ്യുന്നു

വർഗ്ഗം:മലപ്പുറം ജില്ലയിലെ ഗ്രാമങ്ങൾ
തകഴി പാലം

**തകഴി പാലം** ആലപ്പുഴ ജില്ലയിലെ തകഴിയിൽ 2008 സെപ്റ്റംബർ 9നു അന്നത്തെ മുഖ്യമന്ത്രിയായിരുന്ന വി. എസ്. അച്ചുതാനന്ദൻ ഉദ്ഘാടനം ചെയ്തു. പമ്പാനദിക്കു കുറുകെയാണ് പാലം സ്ഥിതിചെയ്യുന്നത്. 

ഈ പാലം ആദ്യം ഇവിടെ പണിയാൻ 1957ലെ ആദ്യ ഇ. എം. എസ്. മന്ത്രിസഭയാണ് തീരുമാനമെടുത്തത്. പല കാരണങ്ങൾകൊണ്ട് നീണ്ടുപോയ പണി 2008ലാണ് പൂർത്തിയാക്കിയത്. 1987ൽ അന്നത്തെ വാണിജ്യമന്ത്രിയായിരുന്ന തച്ചടി പ്രഭാകരൻ തറക്കല്ലിട്ടത്. പിന്നീട്, കെ. കരുണാകരൻ മുഖ്യമന്ത്രിയായപ്പോൾ രണ്ടാമതൊരു തറക്കല്ലിട്ടു. 2002ൽ അന്നത്തെ വ്യവസായമന്ത്രിയായിരുന്ന സുശീല ഗോപാലൻ മൂന്നാമത്തെ തറക്കല്ലിട്ടു. അതോടെ പണി പുരോഗമിക്കുകയും ചെയ്തു. 

## പാലത്തിന്റെ ഘടനയും ചെലവും
257.76മീറ്റർ നീളമുള്ള ഈ പാലത്തിന് ജലനിരപ്പിൽനിന്നും 10 മീറ്റർ ഉയരമുണ്ട്. ചെന്നൈയിലെ ഇന്ത്യൻ ഇൻസ്റ്റിട്യൂട്ട് ഓഫ് ടെക്നോളജിയിലെ വിദഗ്ദ്ധരാണ് തകഴി പാലം രൂപകൽപ്പന ചെയ്തത്. കേരളാ സ്റ്റേറ്റ് കൺസ്ട്രക്ഷൻ കോർപ്പറേഷനെ പണി ഏൽപ്പിച്ചു. ആലപ്പുഴ നിന്ന് എടത്വ വഴി തിരുവല്ലയിലേയ്ക്ക് പോകാൻ ഈ പാലം വഴി എളുപ്പമാണ്.
## അവലംബം
 

വർഗ്ഗം:ആലപ്പുഴ ജില്ലയിലെ പാലങ്ങൾ
പാലൂർ കോട്ട വെള്ളച്ചാട്ടം

മലപ്പുറം ജില്ലയിലെ ഒരു വെള്ളച്ചാട്ടമാണ് **പാലൂർ കോട്ട വെള്ളച്ചാട്ടം**. അങ്ങാടിപ്പുറം, പുഴക്കാട്ടിരി പഞ്ചായത്തുകളോടു ചേർന്നു കിടക്കുന്ന മാലാപറമ്പ്‌ പാലച്ചോടിനും കടുങ്ങപുരം പള്ളിക്കുളമ്പിനും ഇടയിലായി ഈ വെള്ളച്ചാട്ടം സ്ഥിതി ചെയ്യുന്നു. ഇവിടെ ഏകദേശം 500 അടിയോളം ഉയരത്തിൽ നിന്നും പാറക്കെട്ടുകളിലൂടെ വെള്ളം ഒഴുകുന്നു.

ജൂൺ, ജൂലൈ മാസത്തിലെ ശക്തമായ മഴയിലാണ് ഇതിന്റെ പൂർണ്ണരൂപം ദൃശ്യമാകുക. ടിപ്പു സുൽത്താന്റെ പടയോട്ടം മലബാറിൽ ആഞ്ഞടിച്ചപ്പോൾ ഇടത്താവളമായി ഈ പ്രദേശം ഉപയോഗിച്ചിരുന്നതായി പറയപ്പെടുന്നു. ഈ വെള്ളച്ചാട്ടത്തിന്റെ മുകളിൽനിന്ന് നോക്കിയാൽ കിലോമീറ്ററോളം ദൂരെ ആക്രമിക്കാൻ വരുന്ന ശത്രുക്കളെ കാണാൻ കഴിയുമായിരുന്നത്രേ. ശത്രുക്കൾക്ക് പെട്ടെന്ന് ഇതിന്റെ മുകളിലേക്ക് കയറാൻ കഴിയില്ലായിരുന്നു എന്നതും ടിപ്പു ഈ സ്ഥലം ഒളിസങ്കേതമായി തിരഞ്ഞെടുക്കാൻ കാരണമായി.

## എത്തിച്ചേരാൻ
അങ്ങാടിപ്പുറം- കോട്ടക്കൽ റൂട്ടിൽ കടുങ്ങപുരം സ്‌കൂൾ പടിയിൽ നിന്ന്‌ രണ്ടു കിലോ മീറ്റർ യാത്ര ചെയ്‌താൽ ഇവിടെ എത്തിച്ചേരാം. 
## അവലംബം

## പുറത്തേക്കുള്ള കണ്ണികൾ
* വെള്ളച്ചാട്ടത്തിന്റെ വിഡിയോ ദൃശ്യം
*  വെള്ളച്ചാട്ടത്തിന്റെ വിഡിയോ ദൃശ്യം

വർഗ്ഗം:മലപ്പുറം ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ വെള്ളച്ചാട്ടങ്ങൾ
ടോയ് സ്റ്റോറി 2

പിക്സാർ അനിമേഷൻ സ്റ്റുഡിയോസ് നിർമിച്ചു വാൾട്ട് ഡിസ്നി പിക്ചർസ്‌ വിതരണം നിർവ്വഹിച്ചു 1999-ൽ റിലീസ് ചെയ്ത ഒരു അമേരിക്കൻ അനിമേഷൻ ചിത്രമാണ് **ടോയ് സ്റ്റോറി 2**. ജോൺ ലാസ്സെറ്റർ സംവിധാനം ചെയ്ത ഈ ചിത്രത്തിന്റെ സഹസംവിധാനം നിർവഹിച്ചത് ലീ ഉൺക്രിച്ച്, ആഷ് ബ്രണ്ണൻ എന്നിവരാണ്. 1995 -ൽ പുറത്തിറങ്ങിയ ടോയ് സ്റ്റോറി എന്ന ചിത്രത്തിന്റെ രണ്ടാം ഭാഗമാണ് ടോയ് സ്റ്റോറി 2. 

മുഖ്യകഥാപാത്രമായ വുഡി എന്ന പാവയെ ഒരു മോഷ്ടാവിൽ നിന്ന് രക്ഷിക്കാൻ സുഹൃത്തായ ബസ്സ് ലൈറ്റിയറും മറ്റ് സുഹൃത്തുക്കളും നടത്തുന്ന ശ്രമമാണ് ചിത്രത്തിന്റെ ഇതിവൃത്തം.  ആദ്യ ചിത്രത്തിലെ പല കഥാപാത്രങ്ങൾക്കും പുറമെ പുതിയ പല കഥാപാത്രങ്ങളും ഈ ചിത്രത്തിൽ പ്രത്യക്ഷപ്പെടുന്നു. 

ടോയ് സ്റ്റോറി 2 ഒരു ഡയറക്റ്റ്-ടു-വീഡിയോ ചിത്രമായി പുറത്തിറക്കാനാണ് ഡിസ്നി ആദ്യം പരിപാടിയിട്ടിരുന്നത്. പിക്സാറിന്റെ മുഖ്യജീവനക്കാർ മിക്കവരും എ ബഗ്‌സ് ലൈഫിന്റെ നിർമ്മാണത്തിൽ വ്യാപൃതരായിരുന്നതിനാൽ മറ്റൊരു കെട്ടിടത്തിൽ ചെറിയ രീതിയിൽ ആണ് ചിത്രത്തിന്റെ പ്രവർത്തനം ആരംഭിച്ചത്. ചിത്രത്തിന്റെ പുരോഗതിയിൽ പ്രതീക്ഷ തോന്നിയ ഡിസ്നി പിന്നീട് തിയേറ്റർ റിലീസ് ആയി ഉയർത്തി. പക്ഷെ പിക്സാർ ചിത്രത്തിന്റെ നിലവാരത്തിൽ തൃപ്തരായിരുന്നില്ല. തുടർന്ന് ലാസ്സെറ്ററും സംഘവും ഒരാഴ്ചകൊണ്ട് മുഴുവൻ കഥയും തിരുത്തിയെഴുതി. മിക്ക പിക്സാർ ചിത്രങ്ങളും വർഷങ്ങൾ എടുത്താണ് പൂർത്തിയാക്കുന്നതെങ്കിലും നേരത്തെ നിശ്ചയിച്ച റിലീസ് തീയതി മാറ്റാൻ നിർവാഹമില്ല. അതിനാൽ ടോയ് സ്റ്റോറി 2 -ന്റെ നിർമ്മാണം ഒമ്പത് മാസംകൊണ്ട് തീർക്കേണ്ടിവന്നു. 

നിർമ്മാണവേളയിൽ ഉണ്ടായ പ്രതിസന്ധികൾ തരണം ചെയ്ത് നവംബർ 1999 -ൽ ടോയ് സ്റ്റോറി 2 പ്രദർശനത്തിനെത്തി. ബോക്സ് ഓഫീസിൽ വൻവിജയം നേടിയ ചിത്രം 450 ദശലക്ഷം ഡോളർ വരുമാനം നേടി. ആദ്യ ചിത്രത്തെക്കാൾ മികച്ച രണ്ടാം ഭാഗം എന്നനിലയിൽ ആണ് നിരൂപകർ ചിത്രത്തെ കണക്കാക്കുന്നത് മാത്രമല്ല,  എക്കാലവും മികച്ച അനിമേഷൻ ചിത്രങ്ങളുടെ പട്ടികയിൽ എല്ലാം ഇടം കാണാറുമുണ്ട്. ചിത്രം പുറത്തിറങ്ങി പത്ത് വർഷത്തിനുശേഷം 2009 -ൽ 3ഡിയിൽ വീണ്ടും റിലീസ് ചെയ്തു. മൂന്നാം ഭാഗമായ ടോയ് സ്റ്റോറി 3 2010 -ൽ പുറത്തിറങ്ങി.

വർഗ്ഗം:1999-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:പിക്സാർ ആനിമേറ്റെഡ് ചലച്ചിത്രങ്ങൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
മോൺസ്റ്റേഴ്‌സ്, ഇൻക്

2001-ൽ പുറത്തിറങ്ങിയ ഒരു അമേരിക്കൻ കമ്പ്യൂട്ടർ അനിമേഷൻ കോമഡി ചിത്രമാണ് **മോൺസ്റ്റേഴ്‌സ്, ഇൻക്**. പീറ്റ് ഡോക്ടർ സംവിധാനം ചെയ്ത ചിത്രം നിർമ്മിച്ചത് പിക്സാർ അനിമേഷൻ സ്റ്റുഡിയോസും വിതരണം വാൾട്ട് ഡിസ്നി പിക്ചർസ്‌ നിർവഹിക്കുകയും ചെയ്തു. ചിത്രത്തിന്റെ സഹസംവിധാനം നിർവഹിച്ചത് ജോൺ ലാസ്സീറ്ററും ആൻഡ്രു സ്റ്റാന്റണുമാണ്. ജോൺ ഗുഡമാൻ, ബില്ലി ക്രിസ്റ്റൽ, സ്റ്റീവ് ബുസ്കെമി, ജെയിംസ് കൊബോൺ, ജെന്നിഫർ ടില്ലി തുടങ്ങിയവർ മുഖ്യകഥാപാത്രങ്ങൾക്ക് ശബ്ദം നൽകി. 

മോൺസ്റ്റേഴ്‌സ് ഇൻക് എന്ന സ്ഥാപനത്തിലെ ജീവനക്കാരായ ജെയിംസ് പി. “സള്ളി” സള്ളിവൻ, സഹപ്രവർത്തകനും ഉറ്റസുഹൃത്തുമായ മൈക്ക് വസോവ്സ്കി എന്നിവരിലാണ് ചിത്രത്തിന്റെ കഥ കേന്ദ്രീകരിക്കുന്നത്. നഗരത്തിൽ വൈദ്യുതി വിതരണം ചെയ്യുന്ന സ്ഥാപനമായ മോൺസ്റ്റേഴ്‌സ് ഇൻക് തങ്ങളുടെ ജീവനക്കാരെ ഉപയോഗിച്ച് കുട്ടികളെ ഭയപ്പെടുത്തിയാണ് വൈദ്യുതി ഉത്പാദിപ്പിക്കുന്നത്. തങ്ങളെ അണുബാധിതമാക്കാൻ കുട്ടികൾക്ക് കഴിയുമെന്നതിനാൽ ജീവനക്കാർക്ക് സ്വയം കുട്ടികളെ ഭയമാണ്. 

1996 -ൽ ആണ് പീറ്റ് ഡോക്ടർ ഈ കഥ വികസിപ്പിക്കുവാൻ തുടങ്ങിയത്. ആൻഡ്രു സ്റ്റാന്റണും ഡാനിയൽ ജെർസണും ചേർന്ന് തിരക്കഥയെഴുതി. അഞ്ച് വർഷം നീണ്ട നിർമ്മാണ പ്രവർത്തനത്തിനിടെ കഥാപാത്രങ്ങൾ പല മാറ്റങ്ങളിലൂടെയും കടന്നുപോയി. സാങ്കേതികസംഘവും അനിമേഷൻ സംഘവും രോമവും തുണിയും മറ്റും യാഥാർത്ഥ്യം തോന്നിക്കുന്നവണ്ണം ചിത്രീകരിക്കാൻ പുതിയ വഴികൾ കണ്ടെത്തി. പിക്സാറിൻ്റെ മൂന്നു മുൻ ചിത്രങ്ങളുടെ സംഗീതം നിർവഹിച്ച  റാൻഡി ചാപ്മാൻ തന്റെ നാലാമത്തെ ചിത്രത്തിനായി മടങ്ങിയെത്തി. 

നവംബർ 2, 2001 -ൽ റിലീസ് ചെയ്ത മോൺസ്റ്റേഴ്‌സ് ഇൻക് മികച്ച നിരൂപകപ്രസംശ  ഏറ്റുവാങ്ങി, ബോക്സ് ഓഫീസിലും വിജയം നേടിയ ചിത്രം 562 ദശലക്ഷം ഡോളർ വരുമാനം നേടി. 2012-ൽ ചിത്രത്തിന്റെ 3ഡി പതിപ്പ് പ്രദർശനത്തിനു എത്തി. ജൂൺ 21, 2013 -ൽ അനുബന്ധ ചിത്രം മോൺസ്റ്റേഴ്‌സ് യൂണിവേഴ്‌സിറ്റി റിലീസ് ചെയ്തു.

## അവലംബം

വർഗ്ഗം:2001-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:പിക്സാർ ആനിമേറ്റെഡ് ചലച്ചിത്രങ്ങൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
വർഗ്ഗം:ത്രിമാന ചലച്ചിത്രങ്ങൾ
വർഗ്ഗം:വാൾട്ട് ഡിസ്നി ചലച്ചിത്രങ്ങൾ
ഈസ്റ്റേൺ ചെമ്മീൻ രാജ്യാന്തര ഹ്രസ്വചിത്ര അവാർഡ്

2016-ൽ ഹ്രസ്വചലച്ചിത്ര മേഖലയിൽ ഏർപ്പെടുത്തിയ ഒരു രാജ്യാന്തര പുരസ്കാരമാണ് **ഈസ്റ്റേൺ ചെമ്മീൻ രാജ്യാന്തര ഹ്രസ്വചിത്ര അവാർഡ്** (Eastern-Chemmeen International Short Films Awards). ഗ്ലോബൽ കെ മാഗസിന്റെ പ്രസാധകരായ ഗ്ലോബൽ ഇനിഷ്യേറ്റീവ്‌ ഫോർ എക്‌സലൻസ്‌ ആണ്‌ ഇതിന്റെ സംഘാടകർ. ചെമ്മീൻ സിനിമയുടെ സുവർണജൂബിലി ആഘോഷവേളയിൽ അതിന്റെ സ്‌മരണാർഥംകൂടിയാണ്‌ പുരസ്‌കാരത്തിന്‌ ചെമ്മീൻ എന്നു പേര്‌ നൽകിയിരിക്കുന്നത്‌. ഈ പുരസ്കാരത്തിനു ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ട് ഓഫ് ഇന്ത്യയുടെ അംഗീകാരം ലഭിച്ചിട്ടുണ്ട്.

## സമ്മാനത്തുക
മികച്ച ഹ്രസ്വചലച്ചിത്രത്തിന്‌ ഒരു ലക്ഷം രൂപയാണ്‌ സമ്മാനം. സിനിമയുടെ വിവിധ മേഖലകളിൽ കഴിവുതെളിയിച്ച ഒരുസംഘം വിദഗ്‌ദ്ധരാണ്‌ പുരസ്‌കാരങ്ങൾ നിർണയിക്കുക. നടൻ/നടി, സംവിധായകൻ, ചിത്രസംയോജകൻ, തിരക്കഥ, ജനപ്രിയ ചിത്രം എന്നീ വിഭാഗങ്ങളിലും പുരസ്‌കാരങ്ങളുണ്ട്‌. സംവിധായകന് 15000 രൂപ, നല്ല നടൻ/നടി 10000രൂപ, നല്ല തിരക്കഥ 10000, ക്യാമറ 10000, എഡിറ്റർ: 10000, ജനകീയ സിനിമ: 15000 എന്നിങ്ങനെയാണ് അവാർഡ് തുക. സോഷ്യൽ മീഡിയയിൽ പ്രേക്ഷകരുടെ വോട്ടെടുപ്പിലൂടെയാണ് ജനപ്രിയ ചിത്രം തെരഞ്ഞെടുക്കുക. വിജയിക്കുന്ന സംവിധായകന്‌ ജൂറി അംഗങ്ങളിലൊരാളുടെ അടുത്ത ചിത്രത്തിൽ സഹായി ആകാൻ അവസരവും ലഭിക്കും. 

## ജേതാക്കൾ
### 2016
* മികച്ച ചിത്രം: ചൗകാത്ത് (മറാഠി ഭാഷ)
* നടൻ: വിനയ് ഫോർട്ട്; 
* സംവിധായകൻ: മെർലിൻ ബാബു; 
* തിരക്കഥ: ഷംസുദ്ധീൻ കുട്ടോത്ത്; 
* ക്യാമറ: സന്ദീപ് ലങ്ക/ഊമയ്; 
* ചിത്രസംയോചകൻ: സ്വേത വെങ്കട് മാത്യു/താണ്ടവ്.
* ജനകീയ സിനിമ:യക്ഷം.

## അവലംബം

*ദേശാഭിമാനി ജൂൺ 21 ചൊവ്വ.

വർഗ്ഗം:പുരസ്കാരങ്ങൾ
വിവിയൻ റിച്ചാർഡ്‌സ്

**സർ ഐസക് വിവിയൻ അലെക്സാൻഡെർ റിച്ചാർഡ്‌സ്** അഥവാ **വിവ് റിച്ചാർഡ്‌സ്** (ജനനം. മാർച്ച് 7, 1952) ഒരു മുൻ വെസ്റ്റ് ഇൻഡീസ് ക്രിക്കറ്റ് താരമാണ്. എക്കാലത്തെയും മികച്ച ബാറ്റ്സ്മാന്മാരിൽ ഒരാളായാണ് ഇദ്ദേഹത്തെ കണക്കാക്കുന്നത്. 

2002 ഡിസംബറിൽ വിസ്ഡൺ മാസിക എക്കാലത്തെയും മികച്ച ഏകദിന ബാറ്റ്സ്മാനായി റിച്ചാർഡ്സിനെ തെരഞെടുത്തു. കൂടാതെ, ഡോൺ ബ്രാഡ്മാനും സച്ചിൻ ടെൻഡുൽകർക്കും ശേഷം എക്കാലത്തെയും മികച്ച ടെസ്റ്റ് ബാറ്റ്സ്മാനായും വിസ്ഡൺ ഇദ്ദേഹത്തെ തെരഞെടുത്തു.

ടെസ്റ്റ് ക്രിക്കറ്റിൽ 121 മൽസരങ്ങളിൽ നിന്ന് 50.23 ശരാശരിയിൽ 8540 റൺസ് നേടിയ റിച്ചാർഡ്സ്, 24 സെഞ്ചുറികളും അടിച്ചിട്ടുണ്ട്. നായകനെന്ന നിലയിൽ 50 മൽസരങ്ങളിൽ 27 എണ്ണത്തിൽ ടീമിനെ വിജയത്തിലേക്കു നയിച്ചപ്പോൾ, 8 എണ്ണത്തിൽ മാത്രമാണ് തോൽവി അറിഞ്ഞത്. ഏകദിന ക്രിക്കറ്റിൽ 6,721 റൺസും ഫസ്റ്റ് ക്ലാസ്സ് ക്രിക്കറ്റിൽ 36,212 റൺസും ഇദ്ദേഹം അടിച്ചു കൂട്ടിയിട്ടുണ്ട്. 

## അവലംബം

വർഗ്ഗം:വെസ്റ്റിൻഡീസ് ക്രിക്കറ്റ് കളിക്കാർ
ഹോവാർഡ് കാർട്ടർ

ലോകപ്രശസ്തനായ ഇംഗ്ലീഷ് ആർക്കിയോളജിസ്റ്റാണ് **ഹോവാർഡ് കാർട്ടർ** (9 മെയ് 18742 മാർച്ച് 1939) . ഇദ്ദേഹമാണ് 1922 നവംബർ 4-ന് ഒരുവിധ മാറ്റവും സംഭവിക്കാത്ത, ഈജിപ്തിലെ 18-ആം രാജവംശത്തിലെ ഫറോവ ആയിരുന്ന തൂത്തൻഖാമാന്റെ കല്ലറ കണ്ടെത്തിയത്. പിന്നീട് ഈ കല്ലറ പൊതുജനങ്ങൾക്കു തുറന്നു കൊടുത്തു.

വർഗ്ഗം:പുരാവസ്തു ഗവേഷകർ
വർഗ്ഗം:1874-ൽ ജനിച്ചവർ
വർഗ്ഗം:1939-ൽ മരിച്ചവർ
വർഗ്ഗം:അർബുദത്താൽ മരിച്ചവർ
ചിറ്റൂർ വി. നാഗയ്യ

ചലച്ചിത്രനടനും പിന്നണിഗായകനുമായിരുന്ന **വി. നാഗയ്യ** ആന്ധ്രാപ്രദേശിലെ ചിറ്റൂർ ജില്ലയിലാണ് ജനിച്ചത്. (ജ:28 മാർച്ച് 1904)ചലച്ചിത്രങ്ങൾ നിർമ്മിയ്ക്കുകയും സംവിധാനം ചെയ്യുകയും ചെയ്ത നാഗയ്യ ഇന്ത്യയുടെ *പോൾമുനി* എന്ന് വിശേഷിപ്പിയ്ക്കപ്പെട്ടിരുന്നു.
## ബഹുമതികൾ
*പത്മശ്രീ
*മികച്ച ചലച്ചിത്രത്തിന്റെ സംവിധായകൻ (രാമദാസു 1964) 
## പുറംകണ്ണികൾ

* 
* The Venerable V. Nagaiah in My Movie Minutes

## അവലംബം

വർഗ്ഗം:തെലുഗു ചലച്ചിത്രപിന്നണിഗായകർ
വർഗ്ഗം:തെലുഗു ചലച്ചിത്രനടന്മാർ
റാറ്ററ്റൂയി

പിക്‌സാർ നിർമ്മാണവും ബ്യൂണ വിസ്റ്റ പിക്ചർസ്‌ വിതരണം നിർവ്വഹിച്ചു 2007-ൽ റിലീസ് ചെയ്ത ഒരു അമേരിക്കൻ അനിമേഷൻ കോമഡി ചിത്രമാണ് **റാറ്ററ്റൂയി**. പിക്സാറിന്റെ എട്ടാമത്തെ ചിത്രമാണ് ബ്രാഡ് ബേർഡ് സംവിധാനം ചെയ്ത റാറ്ററ്റൂയി. ചിത്രത്തിന്റെ പേരിനു ആധാരമായതു അവസാനം രംഗങ്ങളിൽ വിളമ്പുന്ന ഒരു ഫ്രഞ്ച് വിഭവമായ “റാറ്ററ്റൂയി” ആണ്, കൂടാതെ ചിത്രത്തിലേ മുഖ്യകഥാപാത്രത്തിന്റെ ജനസ്സിനെയും (എലി) ഈ പേര് കുറിക്കുന്നു. പാറ്റൺ ഓസ്വാൾട്ട്, ലൂ റൊമാനോ, ഇയാൻ ഹോം, ജനീൻ ഗാരഫാലൊ, ബ്രിയാൻ ഡെന്നി, പീറ്റർ സോൻ, ബ്രാഡ് ഗാരറ്റ് എന്നിവർ ചിത്രത്തിലെ കഥാപാത്രങ്ങൾക്ക് ശബ്ദം നൽകി. ഒരു ഷെഫ് ആവാൻ ആഗ്രഹിക്കുന്ന റെമി എന്ന ഒരു എലി സുഹൃത്തായ ഒരു തെരുവ് കുട്ടിയുമായി സഹകരിച്ചു ആ ലക്ഷ്യം യാഥാർത്ഥ്യമായി തീർക്കാൻ ശ്രമിക്കുന്നതാണ് ചിത്രത്തിന്റെ ഇതിവൃത്തം. 

2000-ൽ ആണ് ചിത്രത്തിന്റെ അണിയറപ്രവർത്തനം ആരംഭിച്ചത്. തിരക്കഥാകൃത്തായ യാൻ പിങ്കവ ചിത്രത്തിന്റെ ആശയം രൂപീകരിച്ചു. 2005-ൽ ചിത്രത്തിന്റെ കഥ തിരുത്തിയെഴുതാനും സംവിധാനം ചെയ്യുവാനും ബ്രാഡ് ബേർഡ് സമീപിക്കപ്പെട്ടു. പ്രചോദനത്തിനായി ചിത്രത്തിന്റെ അണിയറപ്രവർത്തകർ പാരീസ് സന്ദർശിച്ചു. ചിത്രത്തിൽ കാണുന്ന ഭക്ഷണവിഭവങ്ങൾ അനിമേഷൻ ചെയ്യാൻ ഫ്രാൻസിലെയും അമേരിക്കയിലെയും ഷെഫുമാരുടെ സഹായം അണിയറപ്രവർത്തകർ തേടി.

ജൂൺ 22, 2007-ൽ ലോസ് ആഞ്ചെലെസിലെ കൊഡാക് തീയറ്ററിൽ ആദ്യമായി പ്രദർശിപ്പിക്കപ്പെട്ട റാറ്ററ്റൂയി, തുടർന്ന് ജൂൺ 29, 2007 അമേരിക്കയിൽ ഉടനീളം റിലീസ് ചെയ്തു. 623.7 ദശലക്ഷം ഡോളർ വരുമാനം നേടി ചിത്രം മികച്ച പ്രദർശനവിജയം നേടി. മികച്ച അനിമേഷൻ ചിത്രത്തിനുള്ള അക്കാദമി അവാർഡ് അടക്കം പല ബഹുമതികളും ചിത്രം നേടി.

## അവലംബം

വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:മികച്ച ആനിമേഷൻ ചിത്രത്തിനുള്ള അക്കാദമി പുരസ്കാര ജേതാക്കൾ
വർഗ്ഗം:പിക്സാർ ആനിമേറ്റെഡ് ചലച്ചിത്രങ്ങൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
വർഗ്ഗം:വാൾട്ട് ഡിസ്നി ചലച്ചിത്രങ്ങൾ
ഡ്രീംവർക്സ് അനിമേഷൻ

കാലിഫോർണിയ ആസ്ഥാനമായ ഒരു അമേരിക്കൻ അനിമേഷൻ സ്‌റ്റുഡിയോ ആണ് ഡ്രീംവർക്സ് അനിമേഷൻ. അനിമേഷൻ ചലച്ചിത്രങ്ങൾ, ടെലിവിഷൻ പരിപാടികൾ എന്നിവ നിർമ്മിക്കുന്നതിൽ ഏർപ്പെട്ടിരുന്ന സ്റ്റുഡിയോ ഇതുവരെ 34 ചലച്ചിത്രങ്ങൾ നിർമിച്ചിട്ടുണ്ട്. ഷ്രെക്ക്, മഡഗാസ്കർ, കുങ്ഫു പാണ്ട, ഹൗ ടു ട്രെയിൻ എ ഡ്രാഗൺ തുടങ്ങിയ പ്രശസ്ത ചലച്ചിത്ര പരമ്പരകൾ ഡ്രീംവർക്സ് അനിമേഷൻ സ്റ്റുഡിയോയുടെ സൃഷ്ടിയാണ്. 

ഡ്രീംവർക്സിന്റെ അനിമേഷൻ വിഭാഗവും പസിഫിക് ഡാറ്റ ഇമേജസ് എന്ന അനിമേഷൻ കമ്പനിയും ചേർന്ന് ലയിച്ചാണ് ഡ്രീംവർക്സ് അനിമേഷൻ രൂപികൃതമായത്. കാലിഫോർണിയയിലെ ഗ്ലെൻഡെയ്ൽ ക്യാമ്പസ് കൂടാതെ ഇന്ത്യയിലും ചൈനയിലും കമ്പനിക്ക് സ്റ്റുഡിയോകളുണ്ട്. 

ഏപ്രിൽ 2016 വരെയുള്ള കണക്കുപ്രകാരം, സ്റ്റുഡിയോയുടെ ചിത്രങ്ങൾ ലോകമെമ്പാടും 13.48 ബില്യൺ ഡോളർ വരുമാനം ഉണ്ടാക്കിയിട്ടുണ്ട്. ഷ്രെക്ക് 2, ഷ്രെക്ക് ദ തേർഡ് എന്നിവ ലോകത്തിൽ എക്കാലത്തെയും ഏറ്റവും വരുമാനം നേടിയ 50 ചിത്രങ്ങളിൽപെടുന്നു. ആദ്യകാലത്തു പരമ്പരാഗത അനിമേഷൻ ചിത്രങ്ങൾ നിർമിച്ചിരുന്നെങ്കിലും, കംപ്യൂട്ടർ അനിമേഷൻ ആണ് ഇപ്പോൾ മുഴുവനായി ഉപയോഗിക്കുന്നത്. ഇതുവരെ 3 അക്കാദമി അവാർഡ്, 22 എമ്മി അവാർഡ്, അനേകം ആനി അവാർഡ്, ഗോൾഡൻ ഗ്ലോബ്, ബാഫ്റ്റാ നാമനിർദ്ദേശങ്ങളും സ്റ്റുഡിയോ നേടിയിട്ടുണ്ട്. 

## നിർമിച്ച ചലച്ചിത്രങ്ങളുടെ പട്ടിക

## അക്കാദമി അവാർഡ് നേടിയ ചിത്രങ്ങൾ

## അവലംബം

വർഗ്ഗം:NASDAQൽ പട്ടികപ്പെടുത്തിയ കമ്പനികൾ
വർഗ്ഗം:ആനിമേഷൻ സ്റ്റുഡിയോകൾ
വൺഡേ (മലയാള ചലച്ചിത്രം)

ലഘുചിത്രം|വലത്ത്‌|വൺഡേ മൂവി

അമ്മു എന്ന സ്കൂൾ വിദ്യാർത്ഥിയുടെ തിരോധാനവുമായി ബന്ധപ്പെട്ട് നടക്കുന്ന അന്വേഷണമാണ് സുനിൽ വി പണിക്കർ സംവിധാനം ചെയ്ത **വൺഡേ**. ബൂലോകം മൂവീസിന്റെ ബാനറിൽ ഡോ. മോഹൻ ജോർജ്  നിർമ്മിച്ച വൺഡേ 2015 ഡിസംബർ 11 ന് റിലീസ് ചെയ്തു. വധു ഡോക്ടറാണ് എന്ന സിനിമയുടെ നിർമ്മാണ പങ്കാളിയായ ഡോ. ജെയിംസ് ബ്രൈറ്റ് ആയിരുന്നു സസ്പെൻസ് ത്രില്ലർ വിഭാഗത്തിൽപ്പെടുന്ന ഈ സിനിമയുടെ രചയിതാവ്. 

## അഭിനേതാക്കൾ
*മഖ്‌ബൂൽ സൽമാൻ
*ജോൺ ജേക്കബ്
*കലാശാല ബാബു
*കലാഭവൻ നാരായണൻ‌കുട്ടി
*കൊച്ചുപ്രേമൻ
*നോബി
*നസീർ സംക്രാന്തി
*വേണു നരിയാപുരം
*ഫവാസ് സയാനി
*മദൻ മോഹൻ
*ഗൌരി കൃഷ്ണ
*സോണിക
*ജീജാസുരേന്ദ്രൻ
*ദിഷ ദിനകർ

## നിർമ്മാണം
സുനിൽ വി പണിക്കർ, ഡോ. ജെയിംസ് ബ്രൈറ്റ്, അനിൽ ഭാസ്കർ, ഫവാസ് സയാനി, ദിഷ ദിനകർ തുടങ്ങി ഒട്ടേറെ നവാഗതരുടെ ആദ്യ സിനിമ കൂടിയായിരുന്ന വൺ‌ഡേ തിരുവനന്തപുരത്തും പരിസരപ്രദേശങ്ങളിലുമായി 14 ദിവസം കൊണ്ട് പൂർത്തിയാ‍ക്കി.

## സംഗീതം
ഒരു ഗാനത്തിലൂടെ ക്ലൈമാക്സ്  ചിത്രീകരിച്ച സിനിമ കൂടിയാണ് വൺഡേ. രാജീവ് ആലുങ്കലിന്റെ വരികൾക്ക് അനിൽ ഭാസ്കർ ഈണമിട്ട ‘ഇലകളിൽ’ 
എന്ന ഗാനം മൃദുല വാര്യർ ആലപിച്ചു.

## പുറംകണ്ണികൾ
* വൺഡേ മൂവി

## അവലംബം

വർഗ്ഗം:2015-ൽ_പുറത്തിറങ്ങിയ_മലയാളചലച്ചിത്രങ്ങൾ
ജെയിംസ് ബ്രൈറ്റ്

മലയാളചലച്ചിത്രത്തിലെ  ഒരു സിനിമാ തിരക്കഥാകൃത്താണ്  **ജെയിംസ് ബ്രൈറ്റ് ** .

### '''ജീവിതരേഖ'''
കൊല്ലം പൂയപ്പള്ളി സ്വദേശി. കൊല്ലം എസ്.എൻ കോളേജ്, തിരുവനന്തപുരം യൂണിവേഴ്സിറ്റി കോളേജ്, ആലപ്പുഴ മെഡിക്കൽ കോളേജ് എന്നിവിടങ്ങളിൽ പഠിച്ചു. ഇപ്പോൾ യു.കെയിൽ സൈക്യാട്രിസ്റ്റ് ആയി ജോലി ചെയ്യുന്നു. 
ബൂലോകം.കോം എന്ന ഓൺലൈൻ പത്രത്തിന്റെ സ്ഥാപകൻ.

### '''ചലച്ചിത്രങ്ങൾ'''
1995-ൽ പുറത്തിറങ്ങിയ വധു ഡോക്ടറാണ് എന്ന സിനിമയുടെ നിർമ്മാണ പങ്കാളിയായി സിനിമാരംഗത്തേയ്‌ക്ക് കടന്നു വന്നു.
2015-ൽ പുറത്തിറങ്ങിയ വൺ‌ഡേ എന്ന സിനിമയ്ക്ക് കഥയും തിരക്കഥയുമൊരുക്കി.

* വൺ‌ഡേ (2015)
* വധു ഡോക്ടറാണ് (1995)

### അവലംബം
എം3ഡിബി

ഐ.എം.ഡി.ബി http://www.imdb.com/name/nm8243154/?ref_=tt_ov_wr

വധു ഡോക്ടറാണ് https://en.wikipedia.org/wiki/Vadhu_Doctoranu

99 ഡൂയിങ്ങ്.കോംhttps://www.99doing.com/jamesbright

മലയാള സംഗീതം.ഇൻഫോhttp://malayalasangeetham.info/displayProfile.php?category=screenplay&artist=James%20Bright
ഒയൽച്ച

ഒരു കേരളീയ മധുര പലഹാരമാണു **ഒയൽച്ച**. കരിമിഠായി അഥവ **കടിച്ചാപറച്ചി**  എന്ന പേരിലും അറിയപ്പെടുന്ന ഒയൽച്ചക്ക് നല്ല കറുപ്പോ കടും കാപ്പിയോ നിറമാണു ഉള്ളത്. വെല്ലം അഥവാ ശർക്കരയാണു ഇത് ഉണ്ടാക്കാൻ വേണ്ട സാധനങ്ങളിൽ പ്രധാനപ്പെട്ടത്. ചെറിയ ഗോലിവലിപ്പത്തിലുള്ള ഈ മിഠായി വർണങ്ങളില്ലാത്ത പ്ലാസ്റ്റിക് കടലാസുകളാൽ പൊതിഞ്ഞാണു കടകളിൽ ലഭിക്കുന്നത്. ഈ മിഠായി വളരെ കടുപ്പമുള്ളതോ, ചിലപ്പോൾ പല്ലിൽ പശപോലെ ഒട്ടിപ്പിടിക്കുന്നതോ സ്വഭാവമുള്ളതാണ്. അതിനാൽ ഇത് വേഗത്തിൽ തിന്നുതീർക്കാൻ വിഷമമാണ്. അതിനാൽ ഉഴലും അല്ലെങ്കിൽ കഷ്ടപ്പെടും എന്ന ധ്വനി കൂടി ഈ പേരിൽ ഉണ്ട്. വടക്കൻ മലബാറിൽ ഈ പേര് ഒയൽച്ച എന്നും *ഒയൽച്ച മുട്ടായി* എന്നും *കടിച്ചാപറച്ചി* എന്നും അറിയപ്പെടുന്നു.

വർഗ്ഗം:മധുരപലഹാരങ്ങൾ
മക് മോഹൻ രേഖ

ഇന്ത്യയെയും ചൈനയെയും വേർതിരിക്കുന്ന അതിർത്തി രേഖയാണ് **മക് മോഹൻ രേഖ**. 1914 ലെ സിംല കരാറിൽ രേഖപ്പെടുത്തിയ മക് മോഹൻ രേഖയുടെ ഔദ്യോഗിക അംഗീകാരം ചൈന ചോദ്യം ചെയ്തിട്ടുണ്ട്.

വർഗ്ഗം:ഇന്ത്യ-ചൈന അതിർത്തി
വർഗ്ഗം:ഇന്ത്യയുടെ വിദേശബന്ധങ്ങൾ
വർഗ്ഗം:തിബെത്ത്
വർഗ്ഗം:ഷിംല
കുറ്റി

പാൽ അളവ് പാത്രം, പാൽകറക്കാനും അളക്കാനും പഴയകാലത്ത് ഇതാണ് ഉപയോഗിച്ചിരുന്നത്. ചെമ്പ്  കൊണ്ട് ഒരു സിലിൻഡർ ആകൃതിയിലാണ് നിർമ്മിച്ചിരിക്കുക.അതിനാൽ ആണ് ഇതിനെ കുറ്റി എന്ന് പറയുന്നത്.

വർഗ്ഗം:അളവുപകരണങ്ങൾ
തട്ട (ഉപകരണം)

പശു,കാള,എരുമ,പോത്ത് എന്നിവയുടെ കഴുത്തിൽ കെട്ടിയിരുന്ന മരമണി. കട കട ശബ്ദം ഉണ്ടാക്കുന്നതിനാൽ മേയ്ക്കാൻ കൊണ്ട് പോയ ഇവ കൂട്ടം തെറ്റിയാൽ കണ്ടെത്താൻ എളുപ്പമാണ്
ലഘുചിത്രം|Thatta 2

വർഗ്ഗം:ഉപകരണങ്ങൾ
മണ്ണൻ

ഒരിനം വാഴ,ഇതിന്റെ പഴുക്കാത്തകായ  ഉണക്കിപ്പൊടിച്ച് വളരെ ചെറിയ കുട്ടികൾക്ക് ആഹാരമായും,ഔഷധമായും നൽകാറുണ്ട് . ശരീരത്തിന് തണുപ്പ് കിട്ടാൻ 
നല്ലതാണ് രുചിയുള്ള ഇനത്തിൽ പെട്ടതാണ്

വർഗ്ഗം:വാഴയിനങ്ങൾ
ചിറ്റേനി

ഒരിനം നെല്ല് ആണ് **ചിറ്റേനി**. പോഷകമൂല്യം ഏറെയുള്ള നെല്ലാണ് ഇത്. ചിറ്റേനി ചൈനയിൽ നിന്നും വന്നതാണെന്നും പറയപ്പെടുന്നു.ഇത് മുണ്ടകൻ കൃഷിക്ക് ഉപയോഗിച്ചിരുന്നു.ഇത് ഔഷധഗുണമുള്ള നെല്ലിനമാണ്.
thumb|300px|ചിറ്റേനി നെൽ വിത്ത്

## അവലംബം

വർഗ്ഗം:പരമ്പരാഗത നെല്ലിനങ്ങൾ
വർഗ്ഗം:കേരളത്തിലെ ഭൂപ്രദേശസൂചികകൾ
വർഗ്ഗം:ഔഷധ നെല്ലിനങ്ങൾ
പോൾ മുനി

അമേരിക്കൻ നാടക- ചലച്ചിത്രനടനായിരുന്നു **പോൾ മുനി**(സെപ്റ്റം: 22, 1895 – ഓഗസ്റ്റ് 25, 1967) ആസ്ട്രിയൻ ഹംഗേറിയൻ ഭരണത്തിൻ കീഴിലായിരുന്ന ലെംബർഗിൽ ജനിച്ച മുനി ഷിക്കാഗോയിൽ ആണ് പിൽക്കാലത്തു ജീവിച്ചത്. വാണർ ബ്രദേഴ്സ് കമ്പനിയുമായി സഹകരിച്ചിരുന്ന മുനി യിദ്ദിഷ് തിയേറ്ററുമായും കലാരംഗത്ത് പ്രവർത്തിച്ചിരുന്നു.

## ആദ്യകാലം
1895-ൽ ഓസ്ട്രിയ-ഹംഗേറിയൻ സാമ്രാജ്യത്തിലുൾപ്പെട്ടിരുന്ന ഗലീഷ്യയിലെ ലെംബർഗിൽ (ഇപ്പോൾ ഉക്രെയ്നിലെ ലിവ്) ഒരു ജൂത കുടുംബത്തിൽ ഫ്രെഡറിച്ച് മെയർ വീസൻഫ്രൗണ്ട് എന്ന പേരിൽ പോൾ മുനി ജനിച്ചു. അദ്ദേഹത്തിന്റെ ഹീബ്രു പേര് മെഷിലേം എന്നായിരുന്നു. അദ്ദേഹത്തിന്റെ മാതാപിതാക്കൾ സല്ലി (ജനനം: ഖയ സിൽക്കെ ഫിഷ്ലർ), ഫിലിപ്പ് വീസൻഫ്രൗണ്ട് എന്നിവരായിരുന്നു. അദ്ദേഹം യദിഷ് ഭാഷ തന്റെ മാതൃഭാഷയായി പഠിച്ചു. ഏഴ് വയസ്സുള്ളപ്പോൾ, 1902-ൽ കുടുംബത്തോടൊപ്പം അമേരിക്കയിലേക്ക് കുടിയേറുകയും ഷിക്കാഗോയിൽ സ്ഥിരതാമസമാക്കുകയും ചെയ്തു.

## അവലംബം
വർഗ്ഗം:1895-ൽ ജനിച്ചവർ
വർഗ്ഗം:1967-ൽ മരിച്ചവർ
വർഗ്ഗം:മികച്ച നടനുള്ള അക്കാദമി പുരസ്കാരം ലഭിച്ചവർ
വർഗ്ഗം:അമേരിക്കൻ ജൂതർ
വർഗ്ഗം:അഭിനേതാക്കളായ ജൂതർ
മാഞ്ഞാൾ ഭഗവതി

വടക്കൻ കേരളത്തിൽ കെട്ടിയാടിക്കപ്പെടുന്ന തെയ്യം.
thumb|300px|ബ്ലാത്തൂർ കെളമ്പത്ത് കോട്ടത്തെ മാഞ്ഞാൾ ഭഗവതി തെയ്യം

വർഗ്ഗം:തെയ്യങ്ങൾ
ഓടാമ്പൽ

വാതിലുകൾ പൂട്ടിയടക്കുന്നതിനായുള്ള മരം കൊണ്ടുള്ള ലളിതമായ  താഴ് സംവിധാനം.രണ്ട് കതകു പാളികളെയും പരസ്പരം ബന്ധിക്കുന്നു.
thumb|300px|ഓടാമ്പൽ

വർഗ്ഗം:ഗൃഹോപകരണങ്ങൾ
പൊതി

പഴയകാലത്ത് നെൽ വിത്തുകൾ സൂക്ഷിച്ച് വെക്കുന്നതിനുപയോഗിച്ചിരുന്ന സംവിധാനം. ഉണങ്ങിയ വൈക്കോൽ ഗോളാകൃതിയിൽ ഉള്ളിൽ നെല്വിത്ത് നിറച്ച് സൂക്ഷിക്കുന്നു. വളരെക്കാലം വിത്തിന് കേട് വരാതെ ഇരിക്കും .വാഴനാര്കൊണ്ടാണ് ഭംഗിയായി ഇത് കെട്ടി വെക്കുന്നത്.ഒരു പൊതിയിൽ കൊള്ളുന്ന നെല്വിത്ത് വിതയ്ക്കാൻ കഴിയുന്ന നിലത്തിന്റെ വിസ്തീർണം ഒരു പൊതി നിലം എന്നാണ് പറയുക
thumb|300px|പൊതി

വർഗ്ഗം:നെല്ല്
നിലംതല്ലി

നിലം കിളച്ച്  നിരപ്പാക്കിയതിനുശേഷം തല്ലി ഉറപ്പാക്കാൻ  ഉപയോഗിച്ചിരുന്ന മര ഉപകരണം. കൈപ്പിടിയും പരന്ന മുൻഭാഗവും ആണ് ഉണ്ടാകുക. സാധാരണയായി ഉറപ്പുള്ളതും വേഗം കീറിപ്പോകാത്തതും ആയ മരത്തടികളാണ് ഉപയോഗിക്കുക
thumb|300px|നിലം തല്ലി

വർഗ്ഗം:ഉപകരണങ്ങൾ
തെരിയ

കലം പോലുള്ള പാത്രങ്ങൾ നിരപ്പായ തറയിൽ ഉറപ്പിച്ച് വെക്കാൻ ഉപയോഗിച്ചിരുന്ന സംവിധാനം. വാഴയില, വൈക്കോൽ എന്നിവയിലേതെങ്കിലും വൃത്താകൃതിയിൽ ചുറ്റിയെടുത്ത് അത് വാഴനാരുകൊണ്ട് മെടഞ്ഞാണ് തെരിയ ഉണ്ടാക്കുന്നത്. തിരിഞ്ഞ് കളിക്കാതെ പാത്രത്തെ ഉറപ്പിച്ച് നിൽക്കുന്ന സംവിധാനം ആയതിനാലാവാം ഈ പേര് വന്നത്
thumb|300px|വാഴയില തെരിയ

വർഗ്ഗം:അടുക്കള ഉപകരണങ്ങൾ
മൂട്ടുകിണ്ടി

മൂടിയുള്ള കിണ്ടി, തീർത്ഥജലം സൂക്ഷിക്കാനും കൊണ്ടു നടക്കാനും ഈ പാത്രം ഉപയോഗിച്ചിരുന്നു
thumb|300px|മൂട്ടുകിണ്ടി

വർഗ്ഗം:പാത്രങ്ങൾ
പൊന്നി

ഒരിനം നെല്ല്,കേരളത്തിൽ കൃഷിചെയ്തു വരുന്നു
thumb|300px|പൊന്നി നെൽ വിത്ത്
## ഇവയും കാണുക
* List of rice varieties

## External links
* Malaysian firm registers Ponni as trademark
*''The Hindu'' on a new variety of Ponni 
*A farmers' movement to protect ‘Ponni'
*Wanted: ad blitzkrieg and patent for Ponni rice

വർഗ്ഗം:കൃഷി
വർഗ്ഗം:നെല്ലിനങ്ങൾ
ചീനഭരണി

ഭക്ഷ്യസാധനങ്ങൾ സൂക്ഷിക്കാൻ ഉപയോഗിച്ചിരുന്ന പ്രത്യേക മൺപാത്രങ്ങൾ. മൺഭരണികൾക്ക് പകരം സെറമിക്ക്,ഭരണികൾ ചൈനയിൽ നിന്നാണ് ഇവിടെ പ്രചാരത്തിൽ വന്നത്. എണ്ണകൾ സൂക്ഷിക്കാനും മാങ്ങ മുതലായവ ഉപ്പിലിട്ട് വെക്കാനും ,ഇത് ഉപയോഗിച്ചിരുന്നു
thumb|300px|പലവലിപ്പത്തിലുള്ള ചീന ഭരണികൾ

വർഗ്ഗം:അടുക്കള ഉപകരണങ്ങൾ
അടച്ചൂറ്റി

ചോറ് വാർക്കാൻ വേണ്ടി ഉപയോഗിക്കുന്ന മരപ്പലക സംവിധാനം. ഇത് സാധാരണയായി പ്ലാവ് പോലുള്ള മരപ്പലകകൊണ്ടാണ് നിർമ്മിക്കുക. പൂർണ വൃത്താകൃതിയിലുള്ളതും അർദ്ധവൃത്താകൃതിയിലുള്ളതും ആയ രണ്ടു വിധം അടച്ചൂറ്റികൾ ഉണ്ട്.കഞ്ഞിക്കലത്തിന് മുകളിൽ ചോറും കലവും കമഴ്തിവെക്കുമ്പോൾ ചോറ് കഞ്ഞിക്കലത്തിൽ വീഴാതെ ഇത് തടഞ്ഞ് നിർത്തുന്നു
thumb|300px|അടച്ചൂറ്റി

വർഗ്ഗം:അടുക്കള ഉപകരണങ്ങൾ
ആക്കുളം പാലം

ആക്കുളം പാലം പുതിയ പാലം തിരുവനന്തപുരം ജില്ലയിലെ ദേശീയപാത 66 ന്റെ ബൈപ്പാസിലെ നിർമ്മിക്കാൻപോകുന്ന ഒരു പാലമാണ്. ദേശീയ ഹൈവേ അഥോറിറ്റിയുടെ കീഴിലാണ് ഈ പാലം നിർമ്മാണം. 396 മീറ്റർ നീളവും 10 മീറ്റർ വീതിയും ഇതിനുണ്ട്. രണ്ടു വശത്തും ഫുട്്പാത്തും ഉണ്ടായിരിക്കും. മുൻപുണ്ടായിരുന്ന പാലത്തിനു സമാന്തരമായാണിത് നിർമ്മിച്ചിരിക്കുന്നത്. 

വർഗ്ഗം:കേരളത്തിലെ പാലങ്ങൾ
വർഗ്ഗം:തിരുവനന്തപുരം ജില്ലയിലെ പാലങ്ങൾ

## അവലംബം


വർഗ്ഗം:തിരുവനന്തപുരം ജില്ലയിലെ പാലങ്ങൾ
ദ കോൺജൂറിങ്ങ് 2

ജെയിംസ് വാൻ സംവിധാനം ചെയ്ത് 2016ൽ പ്രദർശനത്തിനെത്തിയ ഹോളിവുഡ് ഹൊറർ ചലച്ചിത്രമാണ് **ദ കോൺജൂറിങ്ങ് 2**. 2013 ൽ  പുറത്തിറങ്ങിയ ജെയിംസ് വാന്റെ തന്നെ ദ കോൺജൂറിങ്ങ് എന്ന ചലച്ചിത്രത്തിന്റെ രണ്ടാം ഭാഗമാണ് ഈ ചിത്രം. ആദ്യചിത്രത്തിലെ പോലെ തന്നെ വെറ ഫാർമിഗയും പാട്രിക് വിൽസണുമാണ് പ്രധാന കഥാപാത്രങ്ങളായ ലൊറെയ്ൻ വാറെനെയും എഡ് വാറെനെയും യഥാക്രമം ഈ ചിത്രത്തിലും അവതരിപ്പിക്കുന്നത്.1977ൽ ഇംഗ്ലണ്ടിലെ എൻഫീൽഡിലെ ഒരു വീട്ടിൽ ഹോഗ്സൺ കുടുംബത്തിനു നേരിടേണ്ടിവരുന്ന വിചിത്രവും ഭയാനകവുമായ അനുഭവങ്ങളും അതിന്റെ സത്യാവസ്ഥ തേടിയുള്ള വാറെൻ ദമ്പതികളുടെ അന്വേഷണവുമാണ് ചിത്രത്തിന്റെ ഇതിവൃത്തം.2016 ജൂൺ 10 നു ഇന്ത്യയിലുൾപ്പടെ പ്രദർശനത്തിനെത്തിയ ദ കോൺജൂറിങ്ങ് 2 മികച്ച പ്രദർശനവിജയവും പ്രേക്ഷകപ്രീതിയും നേടി.1977-79 വരെയുള്ള വർഷങ്ങളിൽ
ലണ്ടനിലെ എൻഫീൽഡ് പട്ടണത്തിൽ നടന്ന *എൻഫീൽഡ് പോൾട്ടർഗീസ്റ്റ്* എന്ന സ൦ഭവമാണ് ഈ ചിത്രത്തിന് ആധാരമായത്.

## അഭിനേതാക്കൾ
*വെറ ഫാർമിഗ - ലൊറെയ്ൻ വാറെൻ
*പാട്രിക് വിൽസൺ - എഡ് വാറെൻ
*ഫ്രാൻസെസ് ഒ'കോണർ - പെഗ്ഗി ഹോഗ്സൺ
*മാഡിസൺ വോൾഫ്- ജാനറ്റ് ഹോഗ്സൺ
*ബോണി ആരൺസ് - വലാക് (ശബ്ദം നൽകിയത് :റോബിൻ ആറ്റ്കിൻ ഡോൺസ്) 
*സൈമൺ മക്ബർനി - മോറിസ് ഗ്രോസ്
*ഫ്രാങ്ക പോട്ടെന്റ് - അനിറ്റ ഗ്രിഗറി
*ലോറെൻ സ്പോസിറ്റൊ- മാർഗരറ്റ് ഹോഗ്സൺ
*പാട്രിക് മാലി - ജോണി ഹോഗ്സൺ
*ബെഞ്ചമിൻ ഹെയ്ഗ് -ബില്ലി ഹോഗ്സൺ
*മരിയ ഡോയൽ - പെഗ്ഗി നോട്ടിങ്ഹാം
*സൈമൺ ഡെലനി -വിക് നോട്ടിങ്ഹാം
*ഷാനോൺ കൂക്ക് -ഡ്ര്യൂ തോമസ്
*സ്റ്റെർലിങ് ജെറിൻസ് - ജൂഡി വാറെൻ
*ബൊബ് അഡ്രയാൻ - ബിൽ വിൽകിൻസ്
*അഭി സിൻഹ- ഹാരി വിത്മാർക്
*ജാവിയെർ ബോട്ടെറ്റ്
## അവലംബം

## പുറത്തേക്കുള്ള കണ്ണികൾ
* 
* 
* 
* 
* 
* 
*  at History vs. Hollywood

വർഗ്ഗം:2016-ൽ പുറത്തിറങ്ങിയ അമേരിക്കൻ ചലച്ചിത്രങ്ങൾ
വർഗ്ഗം:ഹൊറർ ചലച്ചിത്രങ്ങൾ
ബ്ലൂ സ്കൈ സ്‌റ്റുഡിയോസ്

**ബ്ലൂ സ്കൈ സ്‌റ്റുഡിയോസ്** അമേരിക്കയിലെ കണക്റ്റികട്ട് ആസ്ഥാനമായ ഒരു അനിമേഷൻ സ്‌റ്റുഡിയോ ആണ്. 1987 -ൽ മൈക്കിൾ ഫെറാരോ, കാൾ ലുഡവിഗ്, അലിസൺ ബ്രൗൺ, ഡേവിഡ് ബ്രൗൺ, ക്രിസ് വെഡ്ജ് പിന്നെ യുജീൻ ട്രൗബെറ്റ്സ്കോയ് എന്നിവർ ചേർന്നു  രൂപംനൽകിയതാണ് ബ്ലൂ സ്കൈ സ്‌റ്റുഡിയോസ്. അവർ പ്രവർത്തിച്ചിരുന്ന മാഗി എന്ന സ്റ്റുഡിയോ പ്രവർത്തനം അവസാനിപ്പിച്ചപ്പോൾ ആണ് സ്റ്റുഡിയോ തുടങ്ങിയത്. 

1997 മുതൽ 20th സെഞ്ച്വറി ഫോക്സിന്റെ ഉടമസ്ഥയിലാണ് സ്‌റ്റുഡിയോ. സ്വന്തമായി രൂപംനല്കിയ സോഫ്റ്റ്‌വെയർ ഉപയോഗിച്ച് പരസ്യങ്ങൾക്കും ചലച്ചിത്രങ്ങൾക്കും വിഷ്വൽ ഇഫക്ടസ് ചെയ്‌തുകൊണ്ട് പ്രവർത്തനം തുടങ്ങിയ സ്റ്റുഡിയോ പിന്നീട് 2002-ൽ ഐസ് ഏജ് എന്ന അനിമേഷൻ ചലച്ചിത്രത്തോടെ പൂർണമായും അനിമേഷൻ ചലച്ചിത്ര നിർമ്മാണരംഗത്തേക്ക് കടക്കുകയായിരുന്നു. ഐസ് ഏജ്, റിയോ തുടങ്ങിയ അനിമേഷൻ ചലച്ചിത്ര പരമ്പരകൾക്കളിലൂടെ പ്രശസ്തിയർജിച്ച സ്റ്റുഡിയോയുടെ ഏറ്റവും മികച്ച ചിത്രം ദ പീനട്സ് മൂവി ആണ്. 
## അവലംബം

വർഗ്ഗം:ആനിമേഷൻ സ്റ്റുഡിയോകൾ
ചാൾസ് ലാമ്പ്

ഇംഗ്ലീഷ് സാഹിത്യത്തിലെ കാല്പനിക യുഗത്തിലെ ഒരു പ്രധാന സാഹിത്യകാരനാണ് **ചാൾസ് ലാമ്പ്**. അദ്ദേഹത്തിന്റെ ഉപന്യാസങ്ങൾ സാഹിത്യ ലോകത്തിന് വലിയ സംഭാവനയാണ് നൽകിയത്. 'എലിയ' എന്ന തൂലികാനാമത്തിൽ അദ്ദേഹം അറിയപ്പെട്ടു. 'ദ ലാസ്റ്റ് എസ്സേയ്സ് ഓഫ് എലിയ' അദ്ദേഹത്തിന്റെ പ്രധാന രചനകളിൽ ഒന്നാണ്. ജീവിതത്തിൽ ഒരുപാട് ദുരന്തങ്ങൾ നേരിടേണ്ടി വന്ന ആളാണ് ചാൾസ് ലാംബ്. അദ്ദേഹത്തിന്റെ സഹോദരി മേരി ലാംബ് മാനസികാസ്വാസ്ഥ്യമുണ്ടായിരുന്ന സ്ത്രീ ആയിരുന്നു. ഒരിക്കൽ ഉന്മാദാവസ്ഥയിൽ അവർ സ്വന്തം അമ്മയെ കുത്തി കൊലപ്പെടുത്തുകയും അച്ഛനെ മാരകമായി മുറിവേൽപ്പിക്കുകയും ചെയ്തു.താമസിയാതെ അച്ഛനും മരണപ്പെട്ടു. മാനസികാശുപത്രിയിൽ നിന്ന് തിരികെ വന്ന സഹോദരിയെ ലാംബ് വെറുക്കാതെ സ്വീകരിച്ചു. പിന്നീടുള്ള പ്രയാണത്തിൽ അദ്ദേഹം സന്തത സഹചാരിയായി സഹോദരിയെ കൂടെക്കൂട്ടി. അവർക്കു വേണ്ടി ജീവിതം ഉഴിഞ്ഞു വച്ചു, അവസാനം വരെ അവിവാഹിതനായി കഴിഞ്ഞു. ലാമ്പിന്റെ മിക്ക രചനകളിലും ആത്മകഥാപരമായ വസ്തുതകൾ കാണാൻ കഴിയും.'മാക്കെറി എൻഡ്, ഇൻ ഹെർട്ഫോർഡ്ഷയർ'എന്ന ഉപന്യാസം അതിന് ഉത്തമ ഉദാഹരണമാണ്. ലാമ്പും മേരിയും(Elia and Bridget) തമ്മിലുള്ള ബന്ധത്തിന്റെ ആഴം, ഇരുവരുടെയും സ്വഭാവത്തിലെ സാമ്യ വ്യത്യാസങ്ങൾ എന്നിവ ഇതിൽ മനോഹരമായി വിവരിച്ചിട്ടുണ്ട്.

## അവലംബം
ഫിലിപ്പ് റീഫ്

അമേരിക്കൻ സാമൂഹികശാസ്ത്രജ്ഞനും  പെൻസിൽവാനിയ സർവ്വകലാശാലയിലെ സാമൂഹികശാസ്ത്രവിഭാഗം പ്രൊഫസ്സറുമായിരുന്നു **ഫിലിപ്പ് റീഫ്**.(ജ: ഡിസം: 15, 1922 –മ: ജൂലൈ 1, 2006).സിഗ്മണ്ട് ഫ്രോയിഡിന്റെ സംഭാവനകളെ അധികരിച്ച് നിരവധി കൃതികൾ അദ്ദേഹം രചിച്ചിട്ടുണ്ട്.
## പ്രധാനകൃതികൾ
**Freud: The Mind of the Moralist*. Viking Press, 1959.
**Collected Papers of Sigmund Freud* (ed.). Collier Books, 1963.
**The Triumph of the Therapeutic*. Harper & Row, 1966.
**Fellow Teachers*. Harper & Row, 1973.
**The Feeling Intellect*.  University of Chicago Press, 1990.
**My Life Among the Deathworks*. University of Virginia Press, 2006.
**Charisma*. Pantheon, 2007.
* *The Crisis of the Officer Class*. University of Virginia Press, 2007.
* *The Jew of Culture*. University of Virginia Press, 2008.

## കൂടുതൽ വായനയ്ക്ക്

*Imber, Jonathan B. (ed.). *Therapeutic Culture: Triumph and Defeat*. Transaction, 2004.
*Manning, Philip. *Freud and American Sociology*. Polity Press, 2005.
*Zondervan, A. A. W. *Sociology and the Sacred. An Introduction to Philip Rieff's Theory of Culture*. University of Toronto Press, 2005.
## പുറംകണ്ണികൾ
*Beer, Jeremy. Pieties of Silence , *[[The American Conservative]]*
*Philip Rieff correspondence at the University of Pennsylvania Libraries

വർഗ്ഗം:അമേരിക്കൻ എഴുത്തുകാർ
വർഗ്ഗം:1922-ൽ ജനിച്ചവർ
വർഗ്ഗം:2006-ൽ മരിച്ചവർ
വർഗ്ഗം:ജൂത അമേരിക്കൻ എഴുത്തുകാർ
വർഗ്ഗം:ഹാർവാർഡ് സർവകലാശാലാ അദ്ധ്യാപകർ
ദേഹാന്തരപ്രാപ്തി

ഒരു വ്യക്തി സ്വന്തം ശരീരം ഉപേക്ഷിച്ചു മറ്റൊരു ശരീരത്തിൽ പ്രവേശിക്കുന്നതിനെയാണ്  ദേഹാന്തരപ്രാപ്തി  എന്നു വിളിക്കുന്നത്
തത്ത്വമസി സാംസ്കാരികവേദി പുരസ്കാരം

സുകുമാർ അഴീക്കോടിന്റെ സ്മരണയിൽ പ്രവർത്തിക്കുന്ന തത്ത്വമസി സാംസ്കാരിക വേദിയുടെ നവാഗതർക്കുള്ള പുരസ്കാരമാണ് **തത്ത്വമസി സാംസ്കാരികവേദി പുരസ്കാരം**. 2016ൽ ആണ് ഇത് ഏർപ്പെടുത്തിയത്. 10001 രൂപയും പ്രശസ്തിപത്രവുമാണ് പുരസ്കാരമായി നൽകുന്നത്. ഡോ. സുകുമാർ അഴീക്കോട് ജന്മദിനാഘോഷ ചടങ്ങിലാണ് പുരസ്കാരങ്ങൾ നൽകുക.
2016ലെ പുരസ്കാരത്തിന് അർഹമായവർ :
*നോവൽ - ജി. രാഘവൻനായർ (സാക്ഷിപുരുഷന്റെ തിരോധാനം)
*കവിത - വിനോദ് വെള്ളായണി (പിച്ചകം)
*നിരൂപണസാഹിത്യം - എസ്. സരോജം (ക്ഷുഭിത കാലത്തിന്റെ സുവിശേഷം) 
## അവലംബം

* ദേശാഭിമാനി 2016 മേയ് 5 വ്യാഴം പേജ് : 11

വർഗ്ഗം:പുരസ്കാരം - അപൂർണ്ണലേഖനങ്ങൾ
കുഞ്ചൻ ഹാസ്യപ്രതിഭാ പുരസ്കാരം

അമ്പലപ്പുഴ കുഞ്ചൻനമ്പ്യാർ സ്മാരക സമിതി ഏർപ്പെടുത്തിയതാണ് **കുഞ്ചൻ ഹാസ്യപ്രതിഭാ പുരസ്കാരം**. കുഞ്ചൻ ദിനാഘോഷത്തിന്റെ ഭാഗമായാണ് ഈ പുരസ്കാരം നൽകുന്നത്. 10001 രൂപയും ഫലകവും പ്രശസ് തിപത്രവും ആണ് പുരസ്കാരം. അമ്പലപ്പുഴ കുഞ്ചൻനമ്പ്യാർ സ്മാരക സമിതിയുടെ ഇപ്പോഴത്തെ ചെയർമാൻ വയലാർ ശരച്ചന്ദ്ര വർമ്മയാണ്. സെക്രട്ടറി : സി. പ്രദീപ്. നാല് വർഷമായി പുരസ്കാരം നൽകാൻ തുടങ്ങിയിട്ട്. കഴിഞ്ഞ വർഷം നടൻ ശ്രീനിവാസനാണ് ഈ പുരസ്കാരം ലഭിച്ചത്. (2015)
2016ലെ പുരസ്കാരം ചലച്ചിത്രതാരം ഹരിശ്രീ അശോകനാണ് ലഭിച്ചത്.  
## അവലംബം

വർഗ്ഗം:പുരസ്കാരങ്ങൾ
ബി. ബാലചന്ദ്രൻ കവിതാ പുരസ്കാരം

പനമറ്റം ദേശീയ വായനശാല ഏർപ്പെറ്റുത്തിയ പുരസ്കാരമാണ് **ബി. ബാലചന്ദ്രൻ കവിതാ പുരസ്കാരം**. പതിനായിരം രൂപയും പ്രശസ്തിപത്രവുമാണ് പുരസ്കാരം. 
2016ലെ ബി. ബാലചന്ദ്രൻ കവിതാ പുരസ്കാരം വി. ആർ. സന്തോഷിനാണ്. 
## അവലംബം

വർഗ്ഗം:പുരസ്കാരങ്ങൾ